சவுதி பாலைவனத்தில் 24 ஆண்டுகள் சட்டவிரோதமாக வசித்த தமிழர்!

சவுதி சவுதி பாலைவனத்தில் 24 ஆண்டுகள் சட்டவிரோதமாக தமிழர் ஒருவர் வாழ்ந்து வந்துள்ளார். கடுமையான சட்டதிட்டங்களைக் கொண்ட சவுதி அரே பியாவில் சட்டவிரோதமாக 24 ஆண்டுகள் தமிழர் ஒருவர் வாழ்ந்து வந்தது பரபரப்பை ஏற்படுத்தியுள்ளது. இதுகுறித்து அந்நாட்டு ஊடகங்களில் செய்திகள் வெளியாகியுள்ளது. அதில் கூறப்பட்டுள்ளதாவது: தமிழகத்தின் கன்னியாகுமரியைச் சேர்ந்தவர் ஞான பிரகாசம் ராஜமரியான். 1994 ஆம் ஆண்டு சவுதிக்கு சென்ற இவர் ஹெயில் மாகாணத்தில் உள்ள பண்ணை ஒன்றில் வேலைக்குச் சேர்ந்தார். ஆனால் அங்கு அவருக்கு சரியான ஊதியம் வழங்கப்படாததால் அங்கிருந்து தப்பித்து சவுதியிலுள்ள பாலைவன பகுதியில் சட்டவிரோதமாக வசிக்க தொடங்கியுள்ளார் ராஜமரியான். ராஜமரியான் 1994 ஆம் ஆண்டுக்கு பிறகு ஒருமுறை கூட தமிழகத்துக்கு திரும்பவில்லை. இருப்பினும் தன் குடும்பத்துக்குத் தொடர்ந்து பணம் அனுப்பி வந்துள்ளார். தற்போது, ஞான பிரகாசத்துக்கு 52 வயது. அவர் சமூக ஆர்வலர் ஒருவரின் உதவியுடன் தற்போது தமிழகம் திரும்பவுள்ளார். இவ்வாறு செய்திகள் வெளியாகியுள்ளன. இந்த செய்திகள் நடிகர் தனுஷ் நடித்த மரியான் படத்தை நினைவுபடுத்துகிறது. தனுஷை விட ஞானபிரகாசம் நிஜ மரியானாக வாழ்ந்துள்ளார். இத னிடையே ஞான பிரகாசம் குறித்து தமிழக அரசோ, மத்திய வெளியுறவு அமைச்சகமோ எந்தத் தகவலும் வெளியிடவில்லை என்பது குறிப்பிடத்தக்கது.


வேகமாக பரவி வரும் லசா காய்ச்சலக்கு  16 பேர் பலி

லாகோஸ்,

நைஜீரியாவில் வேகமாக பரவி வரும் புதிய லசா காய்ச்சலால் இதுவரை 16 பேர் பலியாகி உள்ளனர். உலகின் மிக மோசமான நோய்களில் ஒன்றான லசா காய்ச்சல்  கடந்த ஆண்டு தொடக்கத்தில் திடீரென வேகமாக பரவி, 23 நாடுகளை தாக்கி 171 பேரைக் கொன்றது. இந்த நோய் நைஜீரியாவில் மீண்டும் பரவி வருகிறது.

நைஜீரியாவில் லசா காய்ச்சலுக்கு இதுவரை 16 பேர் பலியாகியுள்ளதாக சுகாதார அதிகாரிகள் தெரிவித்துள்ளனர். தற்போது  26.7 சதவிகித இறப்பு விகிதம் உறுதி செய்யப்பட்டுள்ளதாகவும் தேசிய மையக் கண்காணிப்பு அமைப்பு வெளியிட்ட அறிக்கையில் தெரிவிக்கப்பட்டுள்ளதாக அதிகாரிகள் கூறியுள்ளனர்.

இந்த ஆண்டின் துவக்கத்தில் இருந்து 172 நோயாளிகள் லசா காய்ச்சலால் பாதிக்கப்பட்டு இருப்பதாக சந்தேகிக்கப்பட்டது. பரிசோதனையின் முடிவில் 60 பேருக்கு உள்ளதாக உறுதி செய்யப்பட்டுள்ளது. இந்த வைரஸ் நைஜீரியாவின் 36 மாநிலங்களில் உள்ள ஏழு இடங்களிலும் அபுஜாவின் தலைநகரத்திலும் கண்டறியப்பட்டுள்ளது. இதற்கான  நடவடிக்கைகள் நைஜீரிய சுகாதார அதிகாரிகள்  உலக சுகாதார அமைப்பு, நோய் கட்டுப்பாட்டுக்கான அமெரிக்க மையங்களுடன் இணைந்து மேற்கொள்கின்றனர். இந்நோய் 1969 ஆம் ஆண்டில் கண்டறியப்பட்டது.

இந்த வைரஸ் எலிகள் மூலமாகவும் இந்நோய் பாதிக்கப்பட்டவர்களின் தொற்றினாலும் பரவ அதிக வாய்ப்புள்ளது. மேலும் இந்நோய் பரவுவதை தடுக்க சுகாதாரத்துடனும் எலிகளின் தொற்று இல்லாமலும் இருக்க வேண்டும் என்பது குறிப்பிடத்தக்கது.


பத்துகவான் தோட்ட விவகாரம்!

பினாங்கு மாநில அரசாங்கத்தால் எடுத்துக் கொள்ளப்பட்ட பத்துகவான் தோட்டத்தில் வசிக்கும் பாதிக்கப்பட்ட 14 இந்தியக் குடும் பங்களின் பிரச்சினை கள் முழுமையாக தீர்க்கப் படாத நிலையில் குடியிருக்கும் வீடுகளை காலி செய்யும் தோரணையில் மேற்கொள் ளப்படும் நடவடிக்கை களை எதிர்த்து போலீசில் புகார் செய்யப்பட்டுள்ளது. இத்தோட்ட நிலத்தில் மேம்பாட்டு திட்டங்களை தனியார் நிறுவனம் ஒன்றின் மூலம் மேற்கொள்ளவிருக்கிறது. அதற்கு ஈடாக உரிய இழப்பீடோ அல்லது ஒரு வீட்டையோ கேட்டு பாதிக்கப்பட்ட மக்கள் போராடி வருவதாக தோட்ட நடவடிக்கை குழுவின் தலைவர் மூ.வி.மதியழகன் தெரிவித்தார். இப்பிரச்சினைக்கான மூன்று சுற்று பேச்சுகள் முடிவடைந்த நிலையில், சுமுகமான தீர்வு காணப்படாமல் இருக்கும் வேளையில், கனரக வாகனங்களை கொண்டு வந்து தோட்ட வீடுகளை உடைக்க முற்படுவது எந்த வகையில் நியாயம் என அவர் கேள்வி எழுப்பினார். நான்காவது சுற்று பேச்சுவார்த்தை நடத்துவதற்கு சம்பந்தப்பட்ட மேம்பாட்டு நிறுவனம் வரும் 26.3.2017 ஞாயிற்றுக்கிழமை பிற்பகல் 2.00 மணிக்கு பாதிக்கப்பட்ட 14 குடும்பத்தினருடன் பேச்சு வார்த்தை நடத்த அறிவித்துள்ளது. வீடுகளை உடைக்க சம்பந்தப்பட்டவர்கள் முற்பட்டபோது மக்கள் அதிருப்தி அடைந்ததாக மூ.வி.மதியழகன் சொன்னார். பேச்சுவார்த்தைகள் தோல் வியில் முடிந்து பாதிக்கப்பட்ட குடும்பங்களுக்கு நீதி கிடைக்காவிட்டால் இப் பிரச்சினையை நீதிமன்றத்திற்குக் கொண்டு செல்வேன் என மூ.வி.மதியழ கன் சூளுரைத்தார்.


பேரா மாநில இந்தியர்களுக்கான மானியத்தின் செயல்பாடுகள் என்ன?

பேரா மாநிலம் தேசிய முன்னணி ஆட்சியின் கீழ் வந்ததைத் தொடர்ந்து மந்திரி புசாராகத் தலைமையேற்ற டத்தோஸ்ரீ டாக்டர் ஜம்ரி அப்துல் காடீர், பேரா மாநில இந்தியர்களின் நலன் களுக்காக முதல் முறையாக இரண்டு வகையான மானியங்களை அறிவித்தார். இது மாநில வரவு செலவு திட்டத்தின் கீழ் செயல்படுத்தப்பட்டது. இதனை மலேசிய நண்பன் குழு வரவேற்கும் அதே சமயம், மாநில இந்தியர்களின் பிள்ளைகள் இதன் வழி நன்மை அடைந்துள்ளனரா என்ற கேள்வி பேரா மாநில இந்தியர்களிடையே எதிரொலித்திருப்பதை நண்பன் குழுவிற்கு கிடைத்துள்ள தொலைபேசி அழைப்புகளின் வழி உணர முடிகின்றது. பேரா மாநில இந்தியர்களின் கல்வி நலனில் மிகுந்த அக்கறை கொண்டிருக்கும் டத்தோஸ்ரீ டாக்டர் ஜம்ரி கீழ்க்கண்ட திட்டங்களை அறிவித்திருந்தார்: * வெ.10 லட்சம் (வெ.1 மில்லியன்) மதிப்பிலான நிதியை பேரா இந்தியர்களுக்கான சிறப்பு கல்வி நிதியாக ஒதுக்கீடு செய்திருந்தார்; * அதே வேளையில் பேரா மாநிலத்தில் செயல்பட்டு வரும் 134 தமிழ்ப்பள்ளிகளின் மேம்பாட்டிற்கான நிதியாக வெ.500,000- ஐயும் ஒதுக்கீடு செய்திருந்த தகவலை பேரா மாநில ஆண்டு வரவு செலவு திட்டத்தின் வழி அறிய முடிகின்றது. மலேசிய நண்பன் குழுவினை தொடர்பு கொண்டவர்கள் மேற்கண்ட நிதி ஒதுக்கீடுகள் தொடர்பான முழுமையான விவரங்கள் பேரா மாநில இந்தியர்களுக்கு வழங்கப்படவில்லை என்ற குற்றச்சாட்டினை முன் வைத்துள்ளனர். அவர்கள் எழுப்பிய சில கேள்விகளை இங்கே முன் வைக்கின்றோம். * வெ. 1 மில்லியன் மானியத்தின் வழி பயன்பெற்றிருக்கும் இந்திய மாணவர்களின் எண்ணிக்கை எவ்வளவு? * வெ. 1 மில்லியன் வழி எவ்வகையில் பயன்பெறும் மாணவர்கள் தேர்வு செய்யப்பட்டனர்? * ஆண்டுதோறும் மாநில அரசாங்கம் நடத்திவரும் யூபிஎஸ்ஆர் சாதனை விழாவிற்கான மானியம் இந்த நிதியிலிருந்து பெறப்பட்டுள்ளதா? * பேரா மாநிலத்தில் செயல்பட்டு வரும் கல்வி நிலையம் ஒன்றிற்கு மானிய ஒதுக்கீடு வழங்கப்பட்டுள்ளதா? * பேரா மாநில இடைநிலைப்பள்ளிகளில் நடத்தப்பட்ட ‘சக்தி பகுதி’ எனும் திட்டத்திற்கு மானியம் வழங்கப்பட்டுள்ளதா? போன்ற கேள்விகளுக்கு பேரா மாநில மஇகாவின் தொடர்புக் குழுத் தலைவராகச் செயல்படுபவர் முழுமையான விவரங்களைத் தர வேண்டும் என பேரா மாநில இந்தியர்கள் எதிர்பார்க்கின்றனர். பேரா மாநில மஇகா தொடர்புக் குழுத் தலைவர் இந்தியர்களின் நலன் கருதி பத்திரிகைச் சந்திப்புகளையே நடத்தியதில்லை எனவும் தெரிவித்தனர். பேரா மாநில இந்தியர்களின் எதிர்பார்ப்பை மஇகாவின் தொடர்புக்குழுத் தலைவர் நிறைவு செய்வாரா?


இலங்கையில் 4 ஆயிரம் பெண்களுக்கு  கட்டாய கருத்தடை அறுவை சிகிச்சை!

கொழும்பு,

இலங்கையில் அறுவை சிகிச்சை முறை மூலம் பிரவசம் பார்த்தபோது 4 ஆயிரம் பெண்களுக்கு கட்டாய கருத்தடை அறுவை சிகிச்சை செய்த மருத்துவர் சியாபுதீன் முஹம்மது சபியை போலீசார் கைது செய்தனர்.இலங்கையில் திரிகோணமலை நெடுஞ்சாலையில் கருணாகல் பயிற்சி மருத்துவமனை அமைந்துள்ளது. இந்த மருத்துவமனையில் மகப்பேறு சிகிச்சைக்காக வரும் பெண்களுக்கு அறுவை சிகிச்சை முறை மூலம் பிரசவம் பார்த்தபோது 4 ஆயிரம் பெண்களுக்கு கட்டாயப்படுத்தி கருத்தடை அறுவை சிகிச்சை செய்த மருத்துவர் சியாபுதீன் என்பவர் மீது குற்றச்சாட்டு எழுந்தது.

குறிப்பாக, அரபு நாட்டு செல்வந்தர்களின் கைக்கூலியாக செயல்பட்ட மருத்துவர் சியாபுதீன் முஹம்மது சபி இந்து, புத்த மதங்களைச் சேர்ந்த பெண்க ளுக்கு அடுத்த வாரிசு பிறக்காமல் இருப்பதற்காக பிரசவம் முடிந்து மயக்க நிலையில் இருந்த பெண்களுக்கு தெரியாமல் இப்படி அவர்  கட்டாய கருத்தடை அறுவை சிகிச்சை செய்ததாக சமூக வலைத்தளங்களில் தகவல் பரவியது.இதற்காக  அரபு நாட்டு செல்வந்தர்கள் அளித்த கைக்கூலி தொகை யின் மூலம் சுமார் 40 கோடி ரூபாய் அளவு மருத்துவர்களுக்கு சொத்துக்கள் இருப்பதாகவும் கூறப்படுகிறது.

இதையடுத்து கடந்த 24ஆம் தேதி டாக்டர் சியாபுதீன் முஹம்மது சபியை போலீசார் கைது செய்தனர். தற்போது இந்த வழக்கை சி.ஐ.டி. போலீசார் விசா ரித்து வருகின்றனர். அவரால் பாதிக்கப்பட்டவர்கள் புகார் அளிப்பதற்காக கருணாகல் பயிற்சி மருத்துவமனை வளாகத்தில் தனியாக தற்காலிக அலுவல கம் ஒன்று அமைக்கப்பட்டுள்ளது.

கடந்த மூன்று நாட்களில் சுமார் 150 பெண்கள் மருத்துவர் மீது புகார் அளித்துள்ளனர். கைது செய்யப்பட்ட மருத்துவரிடம் போலீசார் தொடர்ந்து விசா ரித்து வரும் நிலையில் இவ்விவகாரம் தொடர்பாக விரிவான விசாரணையை நடத்த சிறப்பு விசாரணைக் குழுவை அமைத்து இலங்கை சுகாதாரத்துறை மந்திரி ரஜிதா சேனரத்னே உத்தரவிட்டுள்ளார்.

சிலோன் மகப்பேறு மருத்துவக் கல்லூரியை சேர்ந்த மூன்று உறுப்பினர்களும் இலங்கை மருத்துவ கவுன்சிலை சேர்ந்த ஒரு உயரதிகாரியும் இந்த சிறப்பு விசாரணைக் குழுவில் இடம்பெற்றுள்ளனர். புகார் அளிக்கும் பெண்களுக்கு முறையான மருத்துவ பரிசோதனைகளை செய்து இந்த குழுவினர் அரசிடம் அறிக்கை சமர்ப்பிப்பார்கள் என்று எதிர்பார்க்கப்படுகிறது.


வெவ்வேறு ஆண்டுகளில் வெவ்வேறு தசாப்தங்களில் பிறந்த இரட்டையர்கள்

அமெரிக்காவின் இண்டியானா மாநிலத்தில் வெவ்வேறு நாட்களில் வெவ்வேறு ஆண்டுகளில் பிறந்த இரட்டைக் குழந்தைகள் பற்றி தெரிந்து கொள்வோம்.

இரட்டைக் குழந்தைகளில் இரண்டாவது பிறக்கும் குழந்தையே முதலில் கருவில் உருவானதாகும். பொதுவாக இரட்டைக் குழந்தைகள் ஒரே நாளில் அடுத்தடுத்த அல்லது இரண்டு மூன்று நிமிட இடைவெளிகளில் தாயின் வயிற்றில் இருந்து பிரசவிக்கப்படுகிறார்கள். ஆனால் வெவ்வேறு நாட்களில், வெவ்வேறு ஆண்டுகளில் ஏன் வெவ்வேறு தசாப்தங்களில் பிறந்த இரட்டைக்குழந்தைகளை கேள்விப்பட்டிருப்போமா? அவ்வாறு நிகழ்ந்த சம்பவம் ஒன்று குறித்து பார்ப்போம்.

ஆனால் கடந்த ஆண்டு டிசம்பர் மாதம் 31ஆம் தேதி இரவே கில்லியமிற்கு பிரசவ வலி ஏற்பட்டது. டிசம்பர் 31ம் தேதி இரவு 11 மணி 37ஆவது நிமிடத்தில் முதல் குழந்தை பிறந்தது. இதையடுத்து புத்தாண்டு தினமான ஜனவரி 1 (2020) அன்று நள்ளிரவு 12 மணி 7ஆவது நிமிடத்தில் இரண்டாவது குழந்தை பிறந்தது.

அதாவது முதல் குழந்தை ஒரு தசாப்தத்திலும் (1 ஜனவரி 2010- 31 டிசம்பர் 2019) அடுத்த குழந்தை வேறோரு தசாப்தத்திலும் (1 ஜனவரி 2020- 31 டிசம்பர் 2029) பிறந்தன. இரு குழந்தைகளும் நலமாக உள்ளன, ஜோஸ்லின், ஜாக்சன் என பெயரிட்டுள்ளோம் என அக்குழந்தைகளின் பெற்றோர்கள் தெரிவித்தனர்.


சத்யா விமர்சனம்

முழு நீள நாவல் கதைபோல் சத்யா கதை செல்கிறது. தெலுங்கில் வெற்றிபெற்ற ஷனம் படத்தின் மறுபதிப்புதான் சத்யா. தொழில் நுட்ப அலுவலகத்தில் வேலை பார்க்கும் சிபிராஜும் ரம்யா நம்பீசனும் காதலிக்கிறார்கள். ஆனால் இவர்களுக்கு ரம்யா நம்பீசனின் தந்தை நிழல்கள் ரவி எதிர்ப்பு தெரிவிக்கிறார். இதனால் விரக்தி அடைந்த சிபிராஜ் தனது நண்பன் யோகிபாபுடன் வெளிநாட்டுக் சென்றுவிடுகிறார்.

இதற்கிடையில் நிழல்கள் ரவிக்கு உடல்நிலை மோசமடைந்து வருவதால் தான் இறப்பதற்க்குள் மகள் ரம்யா நம்பீசனுக்கு திருமணம் செய்துவைக்க வேண்டும் என்று நினைத்து திருமணமும் செய்துவைக்கிறார். சில வருடங்கள் கழிந்த பிறகு வெளிநாட்டிலிருக்கும் சிபிராஜூக்கு ரம்யா நம்பீசன் போன் செய்து தனது மகளை காணவில்லை அவளை கண்டுபிடிக்க உதவி செய்யுங்கள் என்று கூறுகிறார்.

இதை கேட்டதும் வெளிநாட்டிலிருந்து வந்த சிபிராஜ் தனது காதலியின் மகளை கண்டுபிடிக்க முயல்கிறார். இதுபற்றி காவல்நிலையத்தில் விசாரிக்கும் சிபிராஜ்க்கு அதிர்ச்சி காத்திருக்கிறது. அதாவது ரம்யா நம்பீசனுக்கு குழந்தையே பிறக்கவில்லை என்றும் ஒரு விபத்தில் தலையில் அடிபட்டதால் நினைவிழந்து பிறகு கண் விழித்தபோது தனது மகளை எங்கே என்று கேட்டதாகவும் போலீஸ் இன்ஸ்பெக்டர் கூறுகிறார். ரம்யா நம்பீசனின் கணவரும், தங்களுக்கு குழந்தையே பிறக்கவில்லை என்றும், எனது மனைவி ரம்யா நம்பீசன் விபத்தில் சிக்கியதால் மூளை குழம்பி தனக்கு ஒரு மகள் இருப்ப தாகவும் அவள் தொலைந்துவிட்டால் என்றும் கற்பனை செய்கிறாள் என்று சிபிராஜிடம் கூறுகிறார்.

ஆனால் தனக்கு குழந்தை இருக்கிறது அது தொலைந்துவிட்டது என்னை நம்புங்கள் என்று சிபிராஜிடம் ரம்யா நம்பீசன் வாதாடுகிறார். உண்மையிலேயே தனது காதலி ரம்யா நம்பீசனுக்கு குழந்தை பிறந்ததா இல்லையா என்ற சந்தேகத்துடனே அந்த குழந்தையை தேடுகிறார் சிபிராஜ். குழந்தை கிடைத்ததா?

தங்களுக்கு குழந்தையே பிறக்கவில்லை என்று ரம்யா நம்பீசனின் கணவர் ஏன் சொல்கிறார்? போன்ற கேள்விக்கான பதிலை மிகவும் நாவல் போல் இயக்குநர் கதையை விறுவிறுப்புடன் நகர்த்தி இருக்கிறார்.

சிபிராஜ் மிகவும் அற்புதமாக நடித்திருக்கிறார். காதலியின் குழந்தையை தேடும்போது காதல் தோல்வியையும் கலந்து சோக உணர்வுடன் நடித்திருக்கும் நடிப்பு அலாதியானதுதான். இதில் போலீஸ் அதிகாரியாக வரும் வரலட்சுமி சரத்குமார் மிகவும் அசால்ட்டாக நடிப்பை வெளிப்படுத்தி இருப்பது ரசிக்க வைக்கிறது. எந்தவிதமான பதட்டமும் இல்லாமல் உயர் அதிகாரியாகவே மாறிவிட்டார் என்றுதான் சொல்ல வேண்டும். அற்புதமான நடிப்பு. யோகிபாபு தனது பார்வையிலேயே ரசிகர்களை சிரிக்க வைக்கிறார். கதையை ஒரு புதிய கோணத்தில் இயக்குநர் காட்டியிருப்பது வரவேற்கத்தக்கதுதான்.


மேற்கு ஆப்பிரிக்காவில் விமானம் கடலில் விழுந்து விபத்து

அபித்ஜான்: மேற்கு ஆப்பிரிக்காவில் ஐவரி கோஸ்ட் நாட்டின் கார்கோ விமானம் கடலில் விழுந்து விபத்துக்குள்ளானது. மேற்கு ஆப்பிரிக்காவில் உள்ள ஐவரிகோஸ்ட் நாட்டின் கார்கோ விமானம் ஃபிரெஞ்சு ராணுவத்தினருக்கு தேவையாக பொருட்களுடன் அபித்ஜான் நகரில் இருந்து புறப்பட்டது. ஆனால் புறப்பட்ட சில நிமிடங்களிலேயே அப்பகுதியில் உள்ள கடலில் விழுந்து விமானம் நொறுங்கியது.

இந்த விபத்தில் விமானத்தில் பயணம் செய்த 4 பேர் சம்பவ இடத்திலேயே உயிரிழந்தனர். 6 பேர் படுகாயமடைந்தனர். தகவலறிந்து சம்பவ இடத்துக்கு விரைந்த மீட்பு குழுவினர் படுகாயமடைந்த 6 பேரை மீட்டு மருத்துவமனைக்கு அனுப்பி வைத்தனர். உயிரிழந்த 4 பேரின் உடல்களையும் மீட்டனர். போர்ட் பவுட்டிற்கு அருகே வந்தபோது கனமழை காரணமாக விமானம் விபத்துக்குள்ளாகியிருக்கலாம் என கூறப்படுகிறது. இருப்பினும் விபத்து குறித்து மீட்கப்பட்டவர்களிடம் அந்நாட்டு போலீசார் விசாரித்து வருகின்றனர்.


ஆகஸ்டு 15  முதல் 41 லட்சம்  மலேசியருக்கு உதவித் தொகை.

பிரிம் என்று அழைக்கப்பட்டு, இப்போது ‘பி.எஸ்.எச்’ (Bantuan Sara Hidup)  என்று பெயர் மாற்றம் கண்டுள்ள மலேசிய மக்களுக்கான உதவித் தொகை, ஆகஸ்டு 15 ஆம் தேதி முதல் சுமார் 41 லட்சம் மலேசியர்களுக்கு வழங்கப்படும். வாழ்க்கை உதவித் தொகை என்று அழைக்கப்படும் இந்த நிதி உதவி ஹஜ்ஜுப் பெருநாளுக்கு ஒரு வாரத்திற்கு முன்னர் வழங்கப்படும் என்று நிதி அமைச்சர் லிம் குவான் எங்  நேற்று அறிவித்தார்.

ReadMore: Malaysia Nanban Tamil Daily on 4.8.2018


கோவை தனியார் மருத்துவமனையில் சிகிச்சைப் பெறும் கங்கை அமரன்!

கோவையில் உள்ள தனியார் மருத்துவமனையில், கங்கை அமரன் சிகிச்சைப் பெற்று வருகிறார்.

பிரபல இசையமைப்பாளர் கங்கை அமரன் கோவை அவினாசி சாலையில் உள்ள தனியார் மருத்துவமனையில் சிகிச்சைப் பெற்று வருகிறார். உப்புச்சத்து குறைபாடு காரணமாக அந்த மருத்துவமனையில் அனுமதிக்கப்பட்ட அவருக்கு, கழுத்துப் பகுதியில் அறுவை சிகிச்சை செய்யப்பட்டுள்ளதாக மருத்து வமனை நிர்வாகம் தெரிவித்துள்ளது.

தற்போது கங்கை அமரனின் உடல்நலன் தேறி வருவதாகவும் மருத்துவமனை நிர்வாகம் கூறியுள்ளது. இந்நிலையில், கங்கை அமரனை நேற்று, இசை யமைப்பாளர் தேவா சந்தித்து நலம் விசாரித்துள்ளார். கடந்த ஏப்ரல் மாதம், ஆர்.கே.நகர் தொகுதிக்கு இடைத்தேர்தல் அறிவிக்கப்பட்டபோது பா.ஜ.க சார்பில் வேட்பாளராக அறிவிக்கப்பட்டவர் கங்கை அமரன்.

பணப்பட்டுவாடா புகார் காரணமாக, அந்தத் தேர்தல் ரத்து செய்யப்பட்ட நிலையில், தற்போது வருகின்ற 21-ம் தேதி ஆர்.கே.நகர் தொகுதிக்கு இடை த்தேர்தல் நடக்க உள்ளது. இதில், பா.ஜ.க சார்பில் மீண்டும் கங்கை அமரன் வேட்பாளராக நிறுத்தப்படுவார் என்று எதிர்பார்க்கப்பட்டது. ஆனால், தேர்தலில் போட்டியிட விருப்பமில்லை என கங்கை அமரன் மறுத்துவிட்டதாகச் சமூக வலைதளங்களில் தகவல் வெளியாகியுள்ளது.


உஷா மரணத்துக்காகப் போராடி சிறை சென்ற 27 பேருக்கு ஜாமீன்!

போலீஸாரால் எட்டி உதைக்கப்பட்டதால் சாலையில் விழுந்து பலியான உஷாவுக்காகப் போராடியதற்காக போலீஸாரால் கைது செய்யப்பட்ட 27 பேருக்கு ஜாமீன் வழங்கி உத்தரவிட்டது திருச்சி நீதிமன்றம்.

கடந்த 7ம் தேதி மாலை திருச்சி திருவெறும்பூர் கணேசா ரவுண்டானா அருகே இருசக்கர வாகனத்தில் பயணித்த தஞ்சாவூர் மாவட்டம் சூலமங்கலம் கிராமத்தைச் சேர்ந்த ராஜா-உஷா தம்பதியினரை போக்குவரத்துக் காவல் ஆய்வாளர் காமராஜ் எட்டி உதைத்த சம்பவத்தில் கர்ப்பிணி உஷா கீழே விழுந்து சம்பவ இடத்திலேயே பரிதாபமாக உயிரிழந்தார். இச்சம்பவத்தை கண்டித்து அப்பகுதியில் சாலை மறியல் போராட்டத்தில் ஈடுபட்டனர். இதனால் திருச்சி- தேசிய நெடுஞ்சாலையில் போக்குவரத்து பல மணிநேரம் ஸ்தம்பித்தது. இந்நிலையில் காவல்துறைக்கும் போராட்டத்தில் ஈடுபட்டவர்களுக்கும் இடையே ஏற்பட்ட மோதலில் வாகனங்கள், அரசுப் பேருந்துகள் அடித்து நொறுக்கப்பட்டது.
இதனால் போலீஸார், போராட்டக்காரர்கள் மீது தடியடி நடத்தி கூட்டத்தைக் கலைத்தது. இதில் 14 பேர் காயமடைந்தனர். மேலும் போராட்டத்தில் ஈடுபட்டதாக 27 பேரை காவல்துறை கைது செய்து சிறையில் அடித்தது அவர்களை உடனடியாக விடுவிக்க வேண்டும் என்று தொடர்ந்து கோரிக்கை முன் வைக்கப்பட்டது. மேலும், அவர்கள் மீது போடப்பட்ட வழக்குகளை வாபஸ் வாங்க வேண்டும் என்றார்கள். இந்நிலையில் கைது செய்யப்பட்டவர்கள் மீதான ஜாமீன் கோரிய வழக்கு திருச்சி மாவட்ட நீதிமன்ற நீதிபதி குமரகுரு முன்னிலையில் இன்று விசாரணைக்கு வந்தது. கைது செய்யப்பட்ட 27 பேர் சார்பாக திருச்சிராப்பள்ளி வழக்கறிஞர்கள் சங்க தலைவர் பன்னீர்செல்வம் வாதாடினார்.
விசாரணைக்குப் பின் கைது செய்யப்பட்டு  சிறையில் இருக்கும்  27 பேருக்கும் தலா ரூ. 500 பிணையாகச் செலுத்திவிட்டு ஜாமீன் வழங்கி உத்தர விட்டார். மேலும், காவல் ஆய்வாளர் காமராஜ் மனு மீதான விசாரணையை நீதிபதி குமரகுரு, வரும் 16-ம் தேதிக்கு ஒத்தி வைத்து உத்தரவிட்டார். இந்நிலையில் 27 பேர் மீதான ஜாமீன் மனு மீதான விசாரணையில் போலீஸ் ஆட்சேபனை தெரிவித்ததாகவும், அதனால் மாலைவரை வழக்கு ஒத்தி வைக்கப்பட்டது என்கிற தகவல் வெளியானதால் நீதிமன்றத்தில் பரபரப்பு ஏற்பட்டது. இந்தத் தகவலை போலீஸார், கைது செய்யப்பட்டவர்களுக்காக ஜாமீன் மனு விசாரணையில் போலீஸ் தரப்பு ஆட்சேபனை தெரிவிக்கவில்லை என்று மறுக்கிறார்கள்.


இறப்பதற்குள் ஓட்டுப்போட முடியுமா? ஏங்கும் முதியவர்கள்.

(சுகுணா முனியாண்டி)  நிபோங் திபால்,

இந்தப் பொதுத்தேர்தலிலாவது நாங்கள் வாக்களிக்க முடியுமா என்று ஏங்குகின்றனர் மூத்த குடிமக்கள் சிலர். இந்த நாட்டில் பிறந்ததுதான் எங்கள் குற்றமா அல்லது எங்களுக்குத் தேவையானதை செய்யத் தவறிய எங்கள் பெற்றோரின் குற்றமா என்று வினவுகின்றனர் தள்ளாத வயதிலும் தங்கள் எதிர்காலத்தை நினைத்து தடுமாறிக்கொண்டிருக்கும் 73 வயது தங்கம்மாவும் 75 வயது செலசியரும். இவர்களின் புலம்பலுக்கு காரணம், இந்நாட்டு பிரஜையாக இருந்தும் இவர்களுக்கு நீல நிற அடையாள அட்டை இல்லை என்பதுதான்.

Read More: Malaysia Nanban Tamil Daily on 5.5.2018


கொலம்பியாவில் ஏற்பட்ட கடும் நிலச்சரிவு! உயிரிழந்தவர்களின் எண்ணிக்கை அதிகரிக்கும் அபாயம்

கொலம்பியாவில் கனமழை காரணமாக ஏற்பட்ட நிலச்சரிவில் சிக்கி உயிரிழந்தவர்களில் 254 பேரின் உடல்கள் மீட்கப்பட்டுள்ளன. உடல்களை அடை யாளம் காணும் பணியில் அதிகாரிகள் தீவிரமாக ஈடுபட்டுள்ளனர். இதனிடையே பலரை காணவில்லை என அளிக்கப்பட்ட புகாரையடுத்து, இடி பாடுகளை அகற்றும் பணி முடுக்கிவிடப்பட்டுள்ளது. உடல்களை அடையாளம் காணும் பணியிலும் அதிகாரிகள் ஈடுபட்டு வருகின்றனர். நிலச்சரிவால் கடும் பாதிப்பு ஏற்பட்டுள்ள பகுதிகளில் விரைவில் சகஜ நிலை திரும்புவதற்கு தேவையான நடவடிக்கைகள் அனைத்தும், முழுவீச்சில் மேற் கொள்ளப்பட்டு வருவதாக அந்நாட்டு அதிபர் கூறியுள்ளார். இதுகுறித்து செய்தியாளர்களிடம் பேசிய அவர், இது ஈடுசெய்ய முடியளாத பேரிழப்பு என்பதை தாம் உணர்ந்துள்ளதாகவும், இந்த தாக்கத்திலிருந்து மக்களை மீட்க தேவையான அனைத்து உதவிகளையும் செய்ய அரசு தயாராக உள்ளதாகவும் கூறினார். கொலம்பியாவின் ஒரு மாகாணத்தில் கடந்த வியாழனன்று லேசாக துவங்கிய மழை, பின்னர் வலுப்பெற்று கொட்டித் தீர்த்ததால் மொகோவோ உள்ளிட்ட ஆறுகளில் வெள்ளப்பெருக்கு ஏற்பட்டது. இதனால் அந்நாட்டின் பலபகுதிகளில் நிலச்சரிவு ஏற்பட்டது. மொகோவா நகரமும் பெரும் சேத்தை சந்தித்தது. 200-க்கும் மேற்பட்டவர்கள் காணாமல் போனதால் உயிரிழப்பு அதிகரிக்க கூடும் என அஞ்சப்படுகிறது.


விஜய் ரசிகர்களுக்கு கண்ணீர் மல்க நன்றி தெரிவித்த கேரள மக்கள்!

திண்டுக்கல் மாநகர தொண்டரணி தலைமை தளபதி விஜய் மக்கள் இயக்கம் சார்பாக கேரளாவிற்கு இரண்டு இலட்சம் மதிப்பிலான நிவாரண பொருட்கள் கொண்டு செல்லப்பட்டன.

திண்டுக்கல் மாவட்டம், ரவுண்டுரோடு அபிராமி நகரைச் சேர்ந்தவர் ஜி.வினோத். இவர் இளைய தளபதி நடிகர் விஜயின் தீவிர ரசிகர் ஆவார். அழகிய தமிழ்மகன் என்ற ரசிகர்மன்றத்தின் தலைவராக இருக்கும் விஜய் வினோத், ஒவ்வொரு மாதமும் விஜய் பிறந்த தேதியன்று பல்வேறு பகுதிக்குச் சென்று ஏழை, எளிய மக்களுக்கு நலத்திட்ட உதவிகள் வழங்குவதை வாடிக்கையாக கொண்டுள்ளார்.

தற்போது மாநகர தொண்டரணி தலைமை விஜய் மக்கள் இயக்கம் மாநகர தலைவராக உள்ளார். தற்போது கேரளாவில் மழை வெள்ளத்தால் பாதிக்கப்பட்ட மக்களுக்கு நலத்திட்ட உதவிகளை வழங்கும் வண்ணம் விஜய் மக்கள் இயக்கம் சார்பாக சுமார் ரூ இரண்டு இலட்சம் மதிப்பிலான அரிசி, பருப்பு, கைலி, துண்டு, நைட்டி, மற்றும் சிறுவர்களுக்கான பால்பவுடர்கள், பிஸ்கட் உட்பட நிவாரண பொருட்களை வேன்கள் மூலம் எடுத்துச்சென்று கேரளா மாநிலத்தில் உள்ள பாலக்காடு மற்றும் அதன் அருகில் உள்ள கச்சிகட்டி கிராமப்பகுதிகளுக்கு சென்று வழங்கினார். நிவாரண பொருட்களை பெற்றுக்கொண்ட கேரளா மக்கள் தமிழக மக்களுக்கும் விஜய் மக்கள் இயக்க ரசிகர்களுக்கும் கண்ணீர் மல்க நன்றி தெரிவித்தனர்.


வெற்றிலை பயிரீட்டில் சாதனை படைக்கும் இந்தியர்கள்.

சிப்பாங்,

உழைப்பவர் வாழ்வில் வெற்றியுண்டு தோல்வி யில்லை என்பர். அதைப் போன்று வெற்றிலை பயிரி டும் தொழிலில் பொறுப்பற்ற தனத்தையும் கவனக்குறை வையும் அருகில் நெருங்கவிடாமல் கண்ணும் கருத்துமாக உழைக்க முற்பட்டால் பொருளாதாரத்தில் உயர்ந்த இலக்கிற்கு கொண்டு செல் லும் அளவிற்கு வாய்ப்புகள் உள்ளன. இதனை இன்று இந்திய சமுதாயத்தில் பலரும் நிரூபித்து காட்டி வருகின்றனர்.

வெற்றிலை பயிரிடும் தொழிலில் அதிகமான இந்தியர்கள் ஈடுபட்டு வருவது  மட்டுமல்லாமல் மலேசியாவிலேயே வெளிநாடுகளுக்கு வெற்றிலையை ஏற்றுமதி செய்யும் அளவிற்கு இத்துறையில் ஈடுபட்டுவரும் பந்திங் சிம்பாங் மோரிப், மோரிப், பத்து உந்தோங்,கிளானாங் ஆகிய பகுதிகளைச் சேர்ந்த வெற்றிலை பயிரிடுவோரை மலேசிய நண்பனுக்காக நேர்காணல் செய்தோம். அப்போது அவர்கள் முன்வைத்த கருத்துகள்,  கோரிக்கைகள், எண்ணங்கள் ஆகியவற்றை நண்பன் வாசகர் களுக்காக சமர்ப்பிக்கின்றோம்.

வெற்றிலை பயிரி டும்  தொழில் மட்டு மல்லாது எந்தத் தொழிலானாலும் அவற்றை விரும் பியே களத்தில் இறங்க வேண்டும். அவ்வகையில் வெற்றிலை பயிரிடும் தொழி லில் ஈடுபடுவோ ரின் உழைப்புக்கு ஏற்றதைவிட அதை யும் தாண்டி  ஒருபடி கூடுதலாகவே பலனைத் தரக் கூடிய தொழில் இதுவாகும்.

நம்மவர்கள் மற்ற இனத்தவர்களைப் போன்று  விவசாயத் துறைகளில் இன்னமும் எதிர்பார்த்த அளவிற்கு கால்பதிக்காத நிலைதான் ஏற்பட்டு வருகிறது. இதற்கு பொருளாதாரம் உட்பட  பல காரணங்கள் இருந்தாலும் அதிக மான பண மூலதனம் இல்லாமல் உழைப்பை மட்டும் அதிக மூலதனமாக கொண்ட வெற் றிலை பயிரிடும் தொழிலை முழு நேரமாகவோ அல்லது பகுதி நேரமாகவோ செய்து பார்க்கலாம் என  பத்து  ஆண்டுகளுக்கும் மேலாக   கோலலங்காட் மாவட்டத்தில் மட்டுமல்லாது நாட்டிலேயே அதிகமான வெற்றிலையை  உள்நாடு உட்பட சிங்கப்பூருக்கும் ஏற்றுமதி செய்துவரும் பொ.சுந்தர், ஆ.பாஜரத்னம், பா.சோமசுந்தரம் ஆகியோர் தெரிவித்தனர்.

வெற்றிலை பயிரிடும் தொழிலை  விளையாட்டுத் தனமாக மேற்கொண்டால் நம்மை அகல பாதாளத்தில் தள்ளிவிடும். ஆனால் அவற்றை முறையாக பாதுகாத்தால் விரைவில் நம்மை குபேரனாக்கக்கூடிய மவுசு மிகுந்த தொழில் இதுவாகும் என தெரிவித்தனர்.

இன்றைய இந்திய இளைஞர்களில் பலர் சொந்தத் தொழிலில் ஈடுபட்டு வருகின்றனர் என்றாலும் அவர்களில் விரல்விட்டு எண்ணக் கூடியவர்களே  பொருளாதாரத்தில் உயர்ந்த நிலையை எட்டியுள்ளனர். இன்றைய பொருளாதார மந்த நிலையில் பலரும் தங்கள் வர்த்தகத்திற்கு முழுக்கு போடும் நிலையினை எதிர்நோக்கி வருகின்றனர். ஆனால் என்றுமே மவுசு,  குறையாத வெற்றிலையை பயிரிடும் தொழிலில் ஈடுபடுவதாற்கு நம்மவர்கள் அச்சம் கொள்கின்றனர் என பொ.சுந்தர், பா.சோமசுந்தரம் கூறினர்.

கோலக்கிள்ளானில் உள்ள தொழில் பேட்டையொன்றில் பதினோரு ஆண்டுகள்  வரை மின்சார தொழில் நுட்ப என்ஜினியராகவும் வெள்ளி ஐயா யிரத்திற்கும் மேற்பட்ட ஊதியத்தில் தொழில் புரிந்து வந்த  பா.சோமசுந்தரம் தன் தந்தை மேற்கொண்டுவரும் வெற்றிலை பயிரிடும் தொழிலில் ஈர்க்கப்பட்ட தனால் தனது என்ஜீனியர் தொழிலுக்கு முழுக்குப் போட்டுவிட்டு கடந்த பத்து ஆண்டுகளாக வெற்றிலை பயிரிடும் தொழிலில் முழு நேரமாக ஈடுபட்டு வருவதாக  கூறும் இவர் முந்தைய ஊதியத்தைவிட இத்தொழிலில் அதிக வருவாயை ஈட்டிவருவதாக குறிப்பிட்டார்.

தொழிற்சாலையொன்றில் சாதாரண வேலை செய்து வந்த இங்குள்ள கிளானாங் பாருவைச் சேர்ந்த லெட்சுமணன் நடராஜன், தாம் வேலை செய்த தொழிற்சாலை மூடப்பட்டதைத் தொடர்ந்து நண்பரின் ஆலோசனைக்கு ஏற்பவும் அவரின் உதவியுடன் சிறிய அளவில் வெற் றிலை பயிரிடும் தொழிலில் ஈடுப ட்டதாக கூறுகிறார் கிளானாங் பாருவைச் சேர்ந்த லெட்சுமணன் நடராஜன் என்ற இளைஞர்.

தற்போது முழு நேரமாக இத் தொழிலில் ஈடு பட்டு வருவதுடன் எதிர்ப்பார்த்த அளவிற்கு வரு வாயும் கிட்டி வருவதாக கூறி னார். நமது இளை ஞர்கள் ஏதாவ தொரு தொழில் துறையை தேர்வு செய்து அதில் அதீத கவனம் செலுத்தினால் வெற்றி காண முடியும் என்பதற்கு வெற்றிலை பயிரிடும்  தொழில் தக்க சான்றாகும் என கூறுகிறார்  இப்பகுதியைச் சேர்ந்த  சண்முகம்.

வெற்றிலை பயிரிடும் தொழிலில் சரிவு ஏற்படும்போது  அரசாங்கம் எங்களுக்கு உதவித்தொகை கொடுக்க முன் வர வேண்டும். தற்போது  தினமும் அடைமழை பெய்து வருவதால் இங்குள்ள இருபதுக்கும் மேற்பட்ட வெற்றிலை பயிரிடுவோர் பெரும் பாதிப்புக்குள்ளாகி இருப்பதாக தஞ்சோங் சிப்பாட் கம்போங் பத்து உந்தோங் பகுதியைச் சேர்ந்த பெரியவர் ஆறுமுகம் தெரிவித்தார்.

இங்கு பத்து முதல் நாற்பது ஆண்டுகளாக  வெற்றிலை பயிரிடும் தொழிலில் ஈடுபட்டு வருவோர் சீதோஷ்ண நிலை சீராக இருக்கும் பட்சத்தில் அதிகமான வருவாயை ஈட்ட முடிகிறது என்றாலும் கோடை மழை காலங்களின்போது அதிகமான தண்ணீரின் காரணமாக எங்கள் பகுதியில் வெற்றி லைகள் பூச்சடித்துள்ளதுடன் அதன் அளவு குறுகியுள்ளதால் வழக்கமாக வெற்றிலையை மொத்தமாக வாங்கும் ஏஜெண்டுகள் அவற்றை வாங்குவதற்கு மறுக்கின்றனர்.

இதுபோன்ற வேளையின்போது பாதிக்கப்பட்ட வெற்றிலை தோட்டங்களில் மருந்து தெளிக்கவும் பொருளாதார ரீதியில் பாதிக்கப்படும் எங்களுக்கு அரசாங்கம் தற்காலிகமாக உதவித் தொகையினை வழங்கினால் எங்களுக்கு பேருதவியாக இருக்குமென கூறுகின்றனர் கம்போங்  பத்து உந்தோங் பகுதி யில் வெற்றிலை பயிரிடும் தொழிலை மேற்கொண்டுவரும் ஆறுமுகம், பெ.சின்னக்குழந்தை, மு.சுசிலா, இ.மாரியம்மா, பெ.சுப்ரமணியம், ஏ.எல்லமாள், ரா.ருக்குமணி, சி.கமலா, வ.ருக்குமணி, வ.சிவபாலன் ஆகியோர்.

நாள் ஒன்றுக்கு நாற்பது வெற்றிலை கட்டுகள் கிடைக்கும் வேளையில் தற்போது மழை காலமாதலால் ஐந்து முதல் பத்து கட்டுகள் வரைக்கும் மட்டும் வெற்றிலை கிடைக்கிறது. அதிகமான வெற்றிலைகள் சிறுத்து விட்டதால் அவற்றை விற்பனைக்கு தயார்படுத்த இயலாமல் போகிறது என அவர்கள் வேதனையுடன் தெரிவித்தனர்.

வெற்றிலை பயிரிடும் தொழிலில் ஈடுபடுவோர் அரசாங்கத்தின்  நிதியுதவியினை கோரலாம்.  ஸ்ரீதரனின்  விளக்கம்.

வெற்றிலை பயிரிடும் தொழிலில் ஈடுபடுவோருக்கு அரசாங்கம் உதவிகளை வழங்குவதற்கு தயாராக இருந்து வருகிறது. குறிப்பாக உரம், மருந்து உட்பட மேலும் பல தேவைகளுக்காக பெலாடாங், விவசாய இலாகா தெக்குன் மூலமாக குறைந்த வட்டியுடன் கூடிய கடன் வசதியினையும் பெற முடியும் என ம.இ.கா கோலலங்காட் தொகுதி இளைஞர் பகுதித்தலைவர் ரெ.ஸ்ரீதரன் கூறுகிறார்.

கோலலங்காட் மாவட்டத்தைச் சேர்ந்த இந்திய இளைஞர்களில் எவரேனும் வெற்றிலை பயிரிடும் தொழில் மட்டுமல்லாது விவசாயம் சார்ந்த தொழிலை மேற்கொள்வதற்கு எண்ணம் கொண்டிருந்தால் தம்மை நேரில் சந்திக்கலாம் என கூறும் இவர் தற்போது வெற்றிலை பயிரிடும் தொழிலை மேற்கொண்டு வரும் பத்து இந்திய இளைஞர்களுக்கு அரசாங்கத்தின் மூலமாக உதவியினை கிடைப்பதற்குரிய நடவடிக்கையை மேற்கொண்டுள்ளதாக தெரிவித்தார்.

இன்றைய நிலையில் பட்டதாரிகள்கூட வெற்றிலை பயிரிடும் தொழிலில் முழு நேரமாக ஈடுபட்டு வருகின்றனர். தாம் ஒரு வழக்கறிஞராக இருந்தா லும்கூட நேரம் கிடைக்கும் போதெல்லாம் வெற்றிலை பயிரிட்டுவரும் தன் தந்தைக்கு உதவிட சென்று வருவதாக கூறும் இவர் எத்தொழிலாக இருந்தா லும் உழைப்பதற்கு கூச்சப்பட வேண்டிய அவசியமில்லை என சூளுரைத்தார்.


நைஜீரியா தேவாலயத்தில் துப்பாக்கிச்சூடு - 19 பேர் பரிதாபமாக உயிரிழப்பு

நைஜீரியா தேவாலயத்தில் நடத்தப்பட்ட துப்பாக்குச்சூடு தாக்குதலில் 19 பேர் பரிதாபமாகக் கொல்லப்பட்டுள்ளனர்.

நைஜீரியாவில் அதிபர் முகமது புகாரி ஆட்சி நடைபெற்று வருகிறது. இந்நிலையில் அங்குள்ள பழங்குடியின முஸ்லீம் மற்றும் கிறிஸ்துவ மக்களுக்கு இடையே அடிக்கடி மோதல் ஏற்படுவது வழக்கமாக இருந்துள்ளது. 2013-ம் ஆண்டு முதல் இங்கு மோதல் நடைபெற்று வருவதாக அந்நாட்டு ஊடகங்கள் அவ்வப்போது செய்தி வெளியிட்டு வந்துள்ளன.

அந்நாட்டில் புலானி என்ற பழங்குடி இனத்தைச் சேர்ந்த முஸ்லீம்கள் ஆடு மேய்க்கும் தொழில் செய்து வருகின்றனர். மேலும், அங்குள்ள கிறிஸ்துவர்கள் விவசாயம் செய்துவருகின்றனர். இந்தப் பிரச்னை, நிலங்களில் ஆடுகளை மேய விடுவது பற்றிய விவகாரத்தில் தொடங்கி இப்போது பெரும் பூதாகரமாக வெடித்துள்ளது.

இந்நிலையில், நைஜீரியாவின் கிழக்கு க்வெர் பகுதியில் உள்ள செயின்ட் இக்னேசியஸ் என்ற தேவாலயத்தில் நேற்று அதிகாலை வழிபாடு நடத்து வதுக்காக அப்பகுதி மக்கள் சென்றுள்ளனர். அப்போது அங்கு எதிர்பாராதவிதமாக உள்ளே நுழைந்த புலானி இனத்தைச் சேர்ந்தவர்கள் தங்களின் கைகளில் வைத்திருந்த துப்பாக்கியால் தேவாலயத்தில் இருந்தவர்களைச் சரமாரியாகச் சுட்டுள்ளனர். இந்தத் தாக்குதலில் மத போதகர்கள் இருவர் உட்பட 17 பேர் கொல்லப்பட்டனர். மேலும், பலர் படுகாயமடைந்துள்ளனர்.தகவல் அறிந்து சம்பவ இடத்துக்கு விரைந்த காவல்துறையினர் மற்றும் தீய ணை ப்புத் துறையினர் மிகவும் துரிதமாக மீட்புப்பணியில் ஈடுபட்டனர். இது தொடர்பாக வழக்கு பதிவு செய்யப்பட்டு விசாரணை நடைபெற்று வருகிறது.

இதே போன்று கடந்த சில வாரங்களுக்கு முன்னர், புலானி இனத்தவர்கள், கிறிஸ்துவர்களின் 50 வீடுகளுக்குத் தீவைத்து எரித்துள்ளனர். மேலும், இந்த இருபிரிவினருக்கும் இடையே நடைபெற்ற மோதலில் சுமார் 72 பேர் கொல்லப்பட்டனர் என்பது குறிப்பிடத்தக்கது.


மீண்டும் ஒரு சூரிய புயல் வர வாய்ப்பு உண்டா?

ரிச்சர்ட் கேரிங்டன் என்ற வானியல் ஆய்வாளர் 1859, செப்டம்பர் 1 அன்று தனது வான் ஆய்வகத்திற்கு வந்தார். ஆறு வருடங்களாக அவர் சூரியனை பொறுமையாக தொலைநோக்கி வழியே ஆராய்ச்சி செய்து வந்த அவருக்கு அன்று ஒரு இன்ப அதிர்ச்சி.

சூரியனின் மேற்பரப்பில் இரண்டு சிறிய திப்பி போல ஏதோ தெரிந்தது. அதன் அளவு பூமியின் குறுக்களவைவிட 10 மடங்கு பெரியது. அவர் அதை கவனித்துக்கொண்டிருக்கையிலேயே அது வெடித்து பெரும் தீ நாக்கு கிளம்பியது.
அதை இன்னொருவருக்கு காண்பித்து, தான் கண்டது நிஜம்தான் என்பதை உறுதி செய்ய உடனே வெளியே ஓடினார். ஒரு நிமிடத்திற்குள் அவர் திரும்பி வந்து தொலை நோக்கி வழியே பார்த்தபோது, அந்த ஜுவாலையின் சீற்றம் வெகுவாக தணிந்துவிட்டிருந்தது.
ஆனால், அவர் பார்த்த அந்த சூரிய புயல் (சோலார் பிளேர்) சீற்றத்தின் விளைவாக ஏற்பட்ட மின்காந்த அலைகளின் தாக்கம், பூமியை வந்தடைய 12 மணி நேரம் ஆனது. ஒரு வகையில் உலகமே தள்ளாடிப்போனது. இருட்டிலும் வானின் நிறம் மாறி பல வண்ணங்களில் ஒளிர்ந்தது. கப்பல் மாலுமிகள் மிரண்டுபோனார்கள். தந்தி கம்பங்கள் கோளாறு செய்தன.இதுபோன்ற சூரிய புயல்கள் அதன் பின் அவ்வப்போது நடந்திருக்கின்றன.


மலேசிய நண்பனுக்கு எதிராக விஷமப் பிரச்சாரம்.

கடந்த 3 நாட்களாக மலேசிய நண்பனுக்கு எதிராக வாட்ஸ்அப்பிலும், முகநூலிலும் விஷமப் பிரச்சாரம் செய்து வரும் கும்பலுக்கு எதிராக போலீசார் தீவிர விசாரணையை மேற்கொள்வர் என்று செந்தூல் மாவட்ட காவல் துறை தலைவர் ஏசிபி முனுசாமி நேற்று உறுதி கூறினார். மலேசிய நண்பனுக்கு எதிராக விஷமப்பிரச்சாரம் செய்து வரும் நபர்களுக்கு எதிராக நேற்று செந்தூல் காவல் நிலையத்தில் மலேசிய நண்பன் நிர்வாகி எம்.பிரகாஷ் புகார் செய்தார். அவருடன் மலேசிய நண்பன் ஆசிரியர் இ.எம்.சாமி, துணை ஆசிரியர் கு.ச.இராமசாமி, பொது உறவு அதிகாரி சூரிய குமார், நிருபர் அஸ்மி ஆகியோரும் உடன் இருந்தனர். புகாரை பெற்றுக் கொண்ட ஏசிபி முனுசாமி விஷமத்தனமான பிரச்சாரம் செய்யும் நபர்கள் மதத்தை கருவியாக வைத்துக் கொண்டு பத்திரிகைக்கு எதிராக பிரச்சாரம் செய்வது கண்டிக்கத்தக்கது என்றார். இனங்களுக்கு இடையிலான மத நல்லிணக்கத்தை சீர் குலைப்பதற்கு முற்படுவோர்கள் யாராக இருந்தாலும் அவர்கள் மீது சட்டம் பாயும் என்றும் அவர் எச்சரித்தார். வாட்சாப்பிலும் முகநூலிலும் அடையாளம் தெரியாத நபர்கள் விஷமப்பிரச்சாரம் செய்வது அண்மைய காலமாக பெருகி வருகிறது. சுய நலத் தேவைக் காக மதத்தை மையமாக வைத்து அவதூறு பிரச்சாரங்கள் செய்து வந்தவருக்கு எதிராக கடுமையான நடவடிக்கை எடுக்கப்பட்டிருப்பதை ஏசிபி முனு சாமி நினைவு கூர்ந்தார். இதனால் பலர் மன உளைச்சலுக்கும் வேதனைக்கும் ஆளாகின்றனர். இப்போது மலேசிய நண்பனுக்கு எதிராக சில விஷமிகள் பிரச்சாரம் செய்து வருகின்றனர். இதற்கு எதிராக தாங்கள் கடுமையான புலன் விசாரணை மேற்கொண்டு சம்பந்தப்பட்டவர்களை அடையாளம் கண்டு நடவடிக்கை மேற்கொள்வோம் என்று ஏசிபி முனுசாமி கூறினார்.


லாக்-அப் மரண வழக்கில் 2 போலீசாருக்கு தூக்கு!- 13 வருடங்கள் மகனின் நீதிக்காகப் போராடிய தாய் மகிழ்ச்சி..!

கேரளாவில் 13வருட சட்டப்போராட்டத்தை மேற்கொண்ட தாய் ஒருவர் தனது மகனின் மரணத்திற்கு நீதி பெற்றுள்ளார்.
திருவனந்தபுரம் அருகே கரமனை, நெடுங்காடு பகுதியைச் சேர்ந்தவர் பிரபாவதி 67. இவரது மகன் உதயகுமார், (வயது 30). கடந்த 2005-ம் ஆண்டு செப்டம்பர் மாதம் 27-ந்தேதி இரவில் உதயகுமாரும், அவரது நண்பர் சுரேஷ்குமார் என்பவரும் ஸ்ரீகண்டேஷ்வரம் பகுதியில் நடந்து சென்றுள்ளனர். அப்போது அவர்களை கோட்டை போலீசார் சந்தேகத்தின் பேரில் பிடித்து விசாரித்து காவல்நிலையம் அழைத்து சென்றனர். அங்கு நள்ளிரவு முழுவதும் போலீசார் தாக்கியதில் உதயகுமார் இறந்து போனார்.

இந்த சம்பவம் குறித்து உதயகுமாரின் தாயார் கேரள நீதிமன்றத்தில் வழக்கு தொடர்ந்தார். அதனை விசாரித்த கோர்ட்டு உதயகுமார் மரணம் தொடர்பான மர்மத்தை கண்டுபிடிக்க சி.பி.ஐ. விசாரணைக்கு உத்தரவிட்டது. இதையடுத்து உதயகுமார் சாவு குறித்த வழக்கை சி.பி.ஐ. விசாரித்தது.
சி.பி.ஐ. விசாரணையில் திருவனந்தபுரம் கோட்டை போலீஸ் நிலைய சப்-இன்ஸ்பெக்டர் ஜிதகுமார், ஏட்டுக்கள் ஸ்ரீகுமார், சோமன் மற்றும் டி.எஸ்.பி. அஜித்குமார், எஸ்.பி.க்கள் ஷாபு, ஹரிதாஸ் ஆகியோர் மீது வழக்குப்பதிவு செய்யப்பட்டது.

பல ஆண்டுகளாக நடந்து வந்த இந்த வழக்கின் தீர்ப்பை திருவனந்தபுரம் சி.பி.ஐ. கோர்ட்டு நேற்று அறிவித்தது. இதில், குற்றம் சாட்டப்பட்ட சப்-இன்ஸ்பெ க்டர் ஜிதகுமார், ஏட்டுக்கள் ஸ்ரீகுமார், சோமன் மற்றும் டி.எஸ்.பி. அஜித்குமார், எஸ்.பி.க்கள் ஷாபு, ஹரிதாஸ் ஆகிய 6 பேரும் குற்றவாளிகள் என நீதிபதி நசீர் அறவித்தார்.

குற்றவாளிகளாக அறிவிக்கப்பட்ட அனைவருக்கும் தண்டனை விவரங்கள் இன்று அறிவிக்கப்பட்டது. உதவி எஸ்.ஐ ஜிதகுமார், ஸ்ரீகுமார் ஆகிய இருவ ருக்கும் மரண தண்டனை விதித்து நீதிபதி தீர்ப்பளித்தார். டி.எஸ்.பி. அஜித்குமார், எஸ்.பி.க்கள் ஷாபு, ஹரிதாஸ் ஆகிய மூவருக்கும் மூன்றாண்டுகள் சிறை தண்டனை விதிக்கப்பட்டது.
நீதிமன்ற தீர்ப்புக்கு பின் செய்தியாளர்களிடம் பேசிய உதயகுமாரின் தாய் பிரபாவதி, நீதிமன்ற தீர்ப்பு மகிழ்ச்சி அளிக்கிறது. என் மகன் கொல்லப்பட்டு 13 ஆண்டுகளுக்கு பின்னர் உரிய நீதி கிடைத்துள்ளது. இந்த 13 வருட போராட்டம் என்பது என் மகனுக்கானது. தீர்ப்பு வழங்கிய நீதிமன்றத்துக்கு என் மனமார்ந்த நன்றி என கூறினார்.


தாயும் மகளும் கொலை.

கடந்த செப்டம்பர் 21ஆம் தேதி உலுத்திராம் புத்ரி வங்சாவில் உள்ள வீடொன் றில் தாயையும் மகளையும் கொலை செய்ததாக 20 வயதுடைய இரு இந்திய இளைஞர்கள் மீது நேற்று ஜொகூர் பாரு மாஜிஸ்திரேட் நீதிமன்றத்தில் கொலை குற்றச்சாட்டு சுமத்தப்பட்டது. செப்டம்பர் 21ஆம் தேதியன்று காலை 10.00 மணிக்கும் 11.00 மணிக்கும் இடையில் எம்.மாரியாய் (வயது 56) மற்றும் அவரின் மகள் சி.துர்காதேவி (வயது 17) ஆகியோரை கொடூரமாக கொலை செய்ததாக என்.யுனேஸ்வரன் மற்றும் ஆர்.சுப்பிரமணியம் ஆகியோர் மீது குற்றவியல் பிரிவு 302இன் கீழ் கொலைக் குற்றச்சாட்டு சுமத்தப்பட்டது. கொலைக் குற்றச்சாட்டு நிரூபிக்கப்பட்டால் இருவருக்கும் கட்டாய தூக்குத் தண்டனை விதிக்க சட்டம் வகை செய்கின்றது. இந்த இரட்டைக் கொலை தொடர்பில் விசாரணைக்காக தடுக்கப்பட்ட மேலும் அறுவர் இந்த கொலை வழக்கிலிருந்து விடுவிக்கப்பட்டனர். குற்றம் சாட்டப்பட்ட இருவரிடமும் வாக்கு மூலம் எதுவும் பதிவு செய்யப்படவில்லை. அதே வேளை பிணையில் விடுவிக்கவும் அனுமதிக்கப்படவில்லை. மரணமடைந்த இருவரின் சவப்பரிசோதனை அறிக்கையை பெறும் வகையில் இவ்வழக்கை மீண்டும் நவம்பர் முதல் தேதி செவிமெடுக்க மாஜிஸ்திரேட் சலினா ஒமார் தேதியை நிர்ணயித்தார். இவ்வழக்கில் அரசாங்க தரப்பில் துணை பொது பிராசிகியூஷன் அதிகாரியாக நூர் பைடூரி முஸ்தாக்கிம் செயல்பட்ட வேளையில் குற்றம் சாட்டப்பட்ட இருவருக்கும் வழக்கறிஞர் எவரும் பிரதிநிதிக்கவில்லை. முன்னதாக சம்பவம் நிகழ்ந்த அன்று தாயும் மகளும் உடலில் பல்வேறு இடங்களில் வெட்டுக் காயங்களுடன் இறந்து கிடக்க காணப்பட்டனர். அறையொன்றில் தாயார் படுக்கை மெத்தையிலும் மகள் மெத்தைக்கு அருகில் தரையில் இரத்த வெள்ளத்துடன் இறந்து கிடந்தனர். கொலையுண்ட எம்.மாரியாயியின் இரண்டாவது மகன் எஸ்.பிரபாகரன் (வயது 33) அந்த இரட்டைக் கொலைகளை முதலில் கண்டு போலீசுக்கு தகவல் வழங்கியுள்ளார். மூன்று அறைகள் கொண்ட அந்த வீட்டின் மூன்றாவது அறையில் இருவரும் இறந்து கிடந்தனர். எம்.மாரியாயின் இடது விலா எழும்பு, கழுத்து மற்றும் உடலின் பின் பகுதியில் வெட்டுக் காயங்களுடன் இறந்து கிடந்த வேளையில் சி.துர்காதேவியின் உடல், கழுத்து மற்றும் வாய்ப்பகுதியில் வெட்டுக்காயங்களுடன் இறந்து கிடந்ததாக முன்னதாக ஜொகூர்பாரு தென் பகுதி போலீஸ் தலைவர் ஏசிபி சுலைமான் சாலே கூறியிருந்தார்.


லஞ்சாங் தோட்ட தமிழ்ப்பள்ளி விவகாரம்!

பகாங் மாநிலத்தின், லஞ்சாங் தோட்டத் தமிழ்ப்பள்ளிக்கான புதிய பள்ளியின் கட்டுமானம் வெ.7.06 மில்லியன் தொகையில் முழுமையாகப் பூர்த்திய டைந்திருந்தாலும் கடந்த இரண்டு ஆண்டுகளாக வெ.300,000ஐ உட்படுத்திய சாலை நிர்மாணிப்புப் பணிகளுக்கு மட்டும் முட்டுக் கட்டையாகவும், தடங் கலாகவும் இருந்து வரும் விவகாரத்தினைத் தீர்ப்பதற்கு மலேசியக் கல்வி அமைச்சுக்கு நேரமே இல்லை என்பதாகவே நண்பன் குழு கருதுகின்றது. மலேசிய இந்தியர்களின் உரிமைகள் அனைத்தையும் இழந்து கொண்டிருக்கும் நமது சமூகத்தில் எவ்விதமான பாவத்தையும் அறியாத லஞ்சாங் தோட் டத் தமிழ்ப்பள்ளி மாணவர்களின் தேவைகளையும் சுயநல நோக்கத்தோடு தள்ளிப் போட்டு வரும் நடவடிக்கைகள் நியாயமானதா என்பதை மலேசிய இந் தியர்களிடம் விளக்க வேண்டிய பொறுப்பு மலேசியத் துணைக்கல்வியமைச்சர் டத்தோ ப.கமலநாதனுக்கு இருப்பதாகவே நண்பன் குழு கருது கின்றது. 10.4.2017ஆம் தேதியிடப்பட்ட Bil (10) dlm.MPT 4/2/1/2016-35 (km 204 D) என்ற குறிப்பினைக் கொண்ட கடிதத்தின் வழி தெமர்லோ மாவட்ட மன்றம் (Majlis Perbandaran Temerloh - MPT) லஞ்சாங் தோட்டத் தமிழ்ப்பள்ளியின் குத்தகையாளர் நிறுவனமான பெர்காமோ மலேசியா சென். பெர்ஹாட் (Bergamo (M) Sdn. Bhd.) நிறுவனத்திற்கு வழங்கியுள்ள கடிதத்தின்வழி பள்ளி மேலாளர் வாரியமும் மலேசியக் கல்வியமைச்சால் நியமனம் செய்யப் பட்ட திட்ட மேலாண்மை நிறுவனமான இசிஎல் மேனேஜ்மென்ட் (ECL Management) நிறுவனமும் சாலையை நிர்மாணிக்காமலேயே பள்ளிக்கான அனு மதிக் கடிதத்திற்கான கோரிக்கையை நிராகரிப்பதாகக் கூறியதோடு மீண்டும் பள்ளிக்கான சாலையினை நிர்மாணித்தால் மட்டுமே தகுதிச் சான்றிதழ் வழங்கப்படும் எனக் கேட்டுக் கொண்டுள்ளதை ஏன் இன்றுவரை; * மலேசியக் கல்வியமைச்சின் துணைக்கல்வியமைச்சர் * பள்ளி மேலாளர் வாரியம் * கட்டுமான திட்ட மேலாண்மை நிறுவனம் * பெற்றோர் ஆசிரியர் சங்கம் குத்தகையாளருக்கான கட்டுமானத் தொகையான வெ.300,000ஐ வழங்கி சாலையினை நிறைவு செய்ய நடவடிக்கை மேற்கொள்ளப்படவில்லை என்பதற் கான விளக்கத்தினை நண்பன் குழு கோருகின்றது. வெ.450,000ஐ மானியமாகப் பெற்றிருக்கும் பள்ளி மேலாளர் வாரியம் ஏன் வெ.300,000ஐ கொடுப்பதற்குத் தயங்குகின்றது? இவ்விவகாரத்தில் பாதிக்கப் பட்ட மாணவர்களின் கல்வியைவிட குறிப்பிட்டவர்களின் பணத் தேவையே மூலமாக உள்ளதா என்ற கேள்விக்கு விளக்கம் கிடைக்குமா? மஇகாவின் அர சியல் நரித்தனங்களால் பலியாகும் மாணவர்களின் தலையெழுத்து மாறுமா?


தமிழகத்தை வஞ்சிப்பது ஏன்?: டெல்லி வாழ் தமிழர்கள் போராட்டம்

டெல்லி:

தமிழகத்தை வஞ்சிப்பது ஏன் என்று கேட்டு டெல்லி வாழ் தமிழர்கள் பதாகைகளை ஏந்தி போராட்டத்தில் ஈடுபட்டனர். காவிரி மேலாண்மை வாரியம் அமைக்க வேண்டும் என்ற கோரிக்கை தமிழகத்தில் வலுத்துள்ளது. அரசியல் கட்சிகளு்ம, விவசாயிகளும் தொடர் போராட்டத்தில் ஈடுபட்டுள்ளனர். இதனால் தமிழகமே போராட்டக் களமாக மாறியுள்ளது. காவிரி வாரியம் அமைக்கும் வரை போராட்டம் தொடரும் என்றும் அறிவிப்புகள் ளியாகியுள்ளன.

காவிரி மேலாண்மை வாரியம் அமைக்க வேண்டும் என்று டெல்லி வாழ் தமிழர்கள் நேற்று போராட்டம் நடத்தினர். நாடாளுமன்றம் அமைந்துள்ள சாலையில் ராஜீவ் சவுக் கேட் அருகே நடைபெற்ற இந்த போராட்டத்தில் பெண்கள், குழந்தைகள் என ஏராளமானோர் பங்கேற்றனர்.

நாம் தமிழ் தில்லி என்ற தமிழ் அமைப்பினர் ஒருங்கிணைந்த இந்த போராட்டத்தில் மத்திய அரசுக்கு எதிராக முழக்கமிட்டனர். காவிரி மேலாண்மை வாரியத்தை உடனே அமைத்திடுக என்ற கோஷம் விண்ணை பிளந்தன. தமிழகத்தை தொடர்ந்து வஞ்சிப்பது ஏன் என்றும் அவர்கள் கேள்வி எழுப்பினர்.

இந்த போராட்டத்தின்போது குழந்தைள்,இளைஞர்கள் பதாகைகளை ஏந்தியிருந்தனர். அதில் தமிழகத்தை வஞ்சிப்பது ஏன், விளையாட்டா , விவசாயமா, விவசாயிகளை தற்கொலையிலிருந்து காப்பாற்று, நீர் இல்லையேல் உழவு இல்லை, உழவு இல்லையேல் உணவு இல்லை ஆகிய பதாகைகள் ஏந்தப்பட்டன.

காவிரி மேலாண்மை வாரியம் அமைக்க வேண்டும் என்ற கோரிக்கைக்காக போராட்டத்தை ஒருங்கிணைத்த நாம் தமிழ் அமைப்பினர் நாடாளுமன்ற சாலையில் பேரணியும் சென்றனர். இதனால் பரபரப்பு ஏற்பட்டது. சின்னஞ்சிறு குழந்தை ஒன்றின் தலையில் காவிரி மேலாண்மை வாரியம் அமைத்திடுக என்று பேப்பரில் எழுதி ஒட்டிருந்தனர்.


தொடரும் கமலநாதனின் அலட்சியம்

நாட்டில், தமிழ்ப்பள்ளிக்கூட பிரச்சினைகள் முன்பு இல்லாத அளவிற்கு இப்போது அதிகமாகவே நம் சமுதாயத்தில் ஊடுருவி, சர்ச்சைகளை ஏற்படுத்தி வருகிறது எனலாம். கல்வித் துறையில் நமக்கு இருக்கும் ஒரே நம்பிக்கை அதன் துணை அமைச்சர் டத்தோ பி.கமலநாதன். மலேசிய நண்பன் வாயிலாக எத்தனையோ தமிழ்ப்பள்ளிக்கூட பிரச்சினைகள் அவரின் கவனத்திற்கு கொண்டு செல்லப்பட்டுள்ளன. ஆனால், இவை அனைத்தும் நடந்ததாகவே அவர் காட்டிக்கொள்ளாமல் அலட்சியம் காட்டி வருவதுதான் வெறுக்கத்தக்கச் செயலாக இருக்கிறது.இதில், தாம் என்னமோ ‘நல்ல பிள்ளை’ என்பதை காட்டிக்கொள்வதை போல ஜெஞ்சாரோம் தமிழ்ப்பள்ளிக்கூட நிகழ்வில் அவர் அண்மையில் பேசியிருக்கிறார். என்னடா, எப்படி அடித்தாலும் கமலநாதன் வாங்கிக்கொண்டு வாயைத் திறக்க மாட்டேன்கிறார். ஒரு வேளை அவர் ரொம்ப நல்லவர் போலும் என்று நாங்கள் நினைத்துக்கொள்வோமாம் - இவ்வாறு கமலநாதன் பேசியிருக்கிறார். கடந்த ஜனவரி தொடக்கம் இதுவரை, தமிழ்ப்பள்ளிகள், தமிழ் மொழி ஆசிரியர்கள் சம்பந்தப்பட்ட 12-க்கும் மேற்பட்ட பிரச்சினைகளை மலேசிய நண்பன் முன் வைத்துள்ளது. அவற்றுள் எத்தனை பிரச்சினைகளுக்கு கமலநாதன் தீர்வு கண்டுள்ளார், அல்லது தீர்வு காண உதவியுள்ளார் என்பதை ஆதாரப்பூர்வமாகக் காட்ட முடியுமா? சம்பந்தப்பட்ட பள்ளிக்கூடங்களின் பெற்றோர் இந்த கோரிக்கையை முன் வைத்துள்ளனர். குறிப்பாக, கறையான் அரித்து மாணவர்களின் பாதுகாப்பிற்கு மிரட்டல் ஏற்பட்டுள்ள சிலிம் ரிவர் தமிழ்ப்பள்ளி, 9 மாணவிகள் வேற்று மொழி ஆசிரியரால் தொல்லைகளுக்கு ஆளான உலு சிலாங்கூர் பத்தாங் காலி தமிழ்ப்பள்ளி, ஆசிரியர் தற்கொலை முயற்சியில் ஈடுபட்ட ஹைலண்ட்ஸ் தமிழ்ப்பள்ளி, குப்பைத் தொட்டியில் வீசப்பட்ட உணவை உட்கொள்ள மாணவர் கட்டாயப்படுத்தப்பட்டது, பக்கத்தில் உள்ள சீனப்பள்ளி கட்டுமானம் தங்கள் நிலத்தில் அத்துமீறியது போன்ற பிரச்சினைகளை எதிர்நோக்கிய போர்ட்டிக்சன் செயிண்ட் லியோனார்ட் தமிழ்ப்பள்ளி ஆகிய விவகாரங்களில் கமலநாதன் எம்மாதிரியான நடவடிக்கை எடுத்துள்ளார் என்பதை அவர் நிரூபிக்க வேண்டிய கட்டாயத்தில் அவர் இருக்கிறார். அது அவரின் கடமை. டத்தோ கமலநாதன் ஒரு கல்வி துணை அமைச்சராக தனது கடமைகளை முறையாகத்தான் செய்கிறாரா என்ற கேள்வி இந்திய சமுதாயத்தின் மத்தியில் இப்போது எழுந்துள்ளது. இந்திய மாணவர்கள், தமிழ்ப்பள்ளிக்கூடங்கள் சம்பந்தப்பட்ட விவகாரத்தில் இதுவரை அலட்சியம் காட்டி வரும் அவர், மற்ற இன பள்ளிக்கூடம் சம்பந்தப்பட்ட விஷயங்களில் உடனுக்குடன் நடவடிக்கை எடுப்பது மட்டும் ஏன் என்று அவர்கள் வினவுகின்றனர். ஒழுக்கக்கேடான ஆசிரியர்கள் பணி நீக்கம் செய்யப்படுவர் என்று கமலநாதன் வீர வசனம் பேசியிருப்பது ஆங்கில நாளேடு ஒன்றில் அண்மையில் வெளியாகியுள்ளது. ஆபாச படத்தை பரப்பி வந்த கிளந்தானில் உள்ள சமய பள்ளிக்கூட ஆசிரியர் ஒருவரின் அருவருப்பான செயலை கல்வி அமைச் கண்டிப்பதாகவும் அவர் கூறியுள்ளார். இணையத் தளத்தில் அருவருப்பான படங்களை பதிவேற்றம் செய்ததற்காக நிக் அடிட் நிக் மாட் (43) என்ற அந்த ஆசிரியருக்கு குற்றவாளி என தீர்ப்பளிக்கப்பட்டு , ஈராண்டு சிறைத்தண்டனையையும் விதிக்கப்பட்டது. மற்ற ஆசிரியர்கள் இதனை ஒரு படிப்பினையாகக் கருத வேண்டும் என்று கூறியுள்ள கமலநாதன், இதுபோன்ற காரியங்களில் ஈடுபடுவது பற்றி ஆசிரியர்கள் நினைக்கவே கூடாது. அவர்கள் பணி நீக்கம் செய்யப்படுவார்கள் என்று எச்சரித்திருக்கிறார். கமலநாதனா இப்படி கூறியிருக்கிறார்? இது மக்கள் கேட்கும் கேள்வி. பத்தாங் காலி தமிழ்ப்பள்ளிக்கூடத்தில் வேற்று மொழி ஆசிரியர் ஒருவர் 9 இந்திய மாணவிகளிடம் சில்மிஷம் புரிந்த செய்தி வெளியானது முதல் இது பற்றி வாயை திறக்காமல் இருக்கிறார் கமலநாதன். ஒரு பொறுப்புள்ள துணை அமைச்சர் இப்படித்தான் நடந்து கொள்வதா என்றும் அவர்கள் தொடர்ந்து கேள்வி எழுப்பினர். பத்தாங் காலி தமிழ்ப்பள்ளி மாணவிகள் பாதிக்கப்பட்ட விஷயம் குறித்து மலேசிய நண்பன் அண்மையில் கமலநாதனிடம் கேள்வி எழுப்பியபோது, அந்த ஆசிரியரை பணி நீக்கம் செய்வது என்ன அவ்வளவு எளிதான காரியமா’ என்று ஓர் அலட்சியமான பதிலை கூறிய கமலநாதன், சம்பவம் நடந்து மூன்று மாதங்கள் ஆகியும் இன்று வரை மௌனம் சாதித்து வருகிறார். ஆனால், ஒரு ஆங்கில நாளேட்டிற்கு இதே போன்ற ஒரு சர்ச்சை குறித்து கருத்துரைக்கையில் ஒழுக்கக்கேடான ஆசிரியர்கள் பணி நீக்கம் செய்யப்படுவர் என்று எப்படி அவரால் சொல்ல முடிகிறது என்று அடுக்கடுக்கான கேள்விகளை அவர்கள் முன் வைத்தனர். பத்தாங் காலி தமிழ்ப்பள்ளிக்கூடத்தில் நிகழ்ந்த சம்பவம் பற்றிய சில விவரங்களை தெரிந்து கொள்வோம்: மே 11-ஆம் தேதி - சம்பவம் நடந்தது. பத்தாங் காலி தோட்ட தமிழ்ப்பள்ளிக்கூடத்தில் நிகழ்ந்த அச்சம்பவத்தில் ஐந்தாம் வகுப்பைச் சேர்ந்த 9 மாணவிகள் பாதிக்கப்பட்டனர். மலாய் மொழி போதிக்கும் அந்த வேற்று மொழி ஆசிரியர் பாட நேரத்தில் அம்மாணவிகளிடம் தகாத முறையில் நடந்து கொண்டார். முத்தமிடுதல், முத்தமிட முயற்சித்தல், கட்டிப்பிடிக்க முயற்சித்தல், நெஞ்சு, உடலின் பின் பகுதியை தொடுவது, சுருட்டப்பட்ட புத்தகம் அல்லது கைகளினால் மாணவிகளை பின்னால் தட்டுவது போன்ற சேட்டைகளை அவர் புரிந்திருக்கிறார். மே 13-ஆம் தேதி - பள்ளியின் தலைமை ஆசிரியை திருமதி மஞ்சுளா, பள்ளியின் உதவியாளர், கட்டொழுங்கு ஆசிரியர் ஆகியோரின் உதவியுடன் பள்ளிக்கூட அளவில் விசாரணை மேற்கொண்டு, எழுத்துபூர்வமாக அறிக்கையை தயார் செய்தார். மே 15-ஆம் தேதி - இன்றைய தினம் இரவு 7.30 மணிக்கு மாவட்ட கல்வி இலாகாவில் இது பற்றி மஞ்சுளா புகார் செய்தார். மே 16-ஆம் தேதி - இப்புகார் பற்றி தங்களின் விசாரணையை மேற்கொள்வதற்காக காலை 8.00 மணிக்கு மாவட்ட கல்வி இலாகா புலன் விசாரணை அதிகாரி, உலு சிலாங்கூர் மாவட்ட கல்வி இலாகா ஆலோசகர், மாணவர் ஆலோசகர் ஆகியோர் பத்தாங் காலி தமிழ்ப்பள்ளிக்கூடம் சென்றனர். பாதிக்கப்பட்ட மாணவிகள் ஒவ்வொருவராக அழைக்கப்பட்டு விசாரிக்கப்பட்டனர். அந்த வேற்று மொழி ஆசிரியர் தங்களிடம் நடந்து கொண்ட விதம் குறித்து மாணவிகள் அதிகாரிகளிடம் விவரித்தனர். மே 18-ஆம் தேதி - இச்சம்பவத்தால் சினமடைந்துள்ள பெற்றோர்களிடமிருந்து சம்பந்தப்பட்ட அந்த ஆசிரியரை காப்பாற்றும் நோக்கத்தில் கமாருல்சாமான் என்ற அந்த ஆசிரியர் உலுசிலாங்கூர் மாவட்ட கல்வி இலாகாவில் தற்காலிகமாக அமர்த்தப்பட்டார். மே 19-ஆம் தேதி - உலு சிலாங்கூர் மாவட்ட கல்வி அதிகாரி, இது பற்றிய மேல் விவரங்களை பெறுவதற்காக அந்த ஆசிரியரை தனது அலுவலகத்திற்கு அழைத்தார். இது பற்றிய தனது அறிக்கையை சிலாங்கூர் மாநில கல்வி இயக்குநரிடம் அவர் சமர்ப்பித்துள்ளார். இந்த அறிக்கையை தயார் செய்தது உலுசிலாங்கூர் மாவட்ட கல்வி இலாகா விசாரணை அதிகார்ரியான ஜஸ்னி பின் முகமட் சோடெக். இதனை பரிசீலனை செய்து, அங்கீகரித்தவர் உலுசிலாங்கூர் மாவட்ட கல்வி அதிகார்ரி ஜைனால் அபிடின் பின் மமுகமட் யூப். இவ்வளவு ஆதாரங்களும் இருக்கும் பட்சத்தில் கமலநாதனால் ஏன் நடவடிக்கை எடுக்க முடியவில்லை. சம்பந்தப்பட்ட அந்த மலாய் மொழி ஆசிரியர் எங்கே என்பதுதான் இப்போதைய கேள்வி.


மலேசிய சாதனை புத்தகத்தில் இடம்பெற்றுள்ள  மாபெரும் யோகா தின நிகழ்வு

ஆர்.குணா கோலாலம்பூர், அனைத்துலக யோகா தினத்தை முன்னிட்டு நடை பெற்ற யோகா தின நிகழ்வில் ஏறக்குறைய 3,035 பேர் கலந்து கொண்டது மலேசிய சாதனை புத்தகத்தில் இடம்பெற்றுள்ளது. மலேசிய யோகா விளையாட்டு சங்கம், மலேசிய இந்துதர்ம மாமன்றம், மலேசிய இளைய தலைவர் சங்கம் ஆகியவற்றின் ஏற்பாட்டில் நேற்று காலை 6 மணியிலிருந்து காலை 11 மணி வரையில் டத்தாரான் மெர்டேகாவில் இந்த மாபெரும் யோகா தின நிகழ்வு நடைபெற்றது. மலேசி யாவிற்கான இந்தியத் தூதர் டி.எஸ். திருமூர்த்தி உட்பட பலர் இதில் சிறப்புப் பிரமுகர் களாகக் கலந்துகொண்டனர். சூரிய நமஸ்காரம் தொடங்கி இசையுடன் கூடிய தியானம், தசை தளர்வு திறன், யோகா நித்ரா, ஜூம்பா ஆகியவை இந்த யோகா தின நிகழ்வில் இடம் பெற்றன என்பது குறிப்பிடத்தக்கது.


அடுக்குமாடி குடியிருப்பாளர்களின் மனோநிலையில் மாற்றம் வேண்டும்

கோலாலம்பூர்,

நாட்டின் தலைநகர் கோலாலம்பூர், ஒரு காலத்தில் புறம் போக்கு குடிசை வீடுகளால் சூழ்ந்திருந்த போது அடிப்படை வசதியின்றி, மக்கள் அவதிக்கு ள்ளான துடன், அதிகமான சமூகப்பிரச்சினைகளுக்கு வித்திடும் கூடாரமாகவும் அவை விளங்கியிருந்தன. 2000 ஆம் ஆண்டுக்குள் குடிசையில்லா மா நகரை காண வேண்டும் என்ற அப்போதைய பிரதமர் துன் டாக்டர் மகாதீர் முகமட், அன்றைய மாநகர் மன்றத் தலைவர் டான்ஸ்ரீ அலியாஸ் ஒமார் தீட்டிய பெருந்திட்டத்தின் விளைவாக, குடிசை வீடுகளிலிருந்து தலைநகர் விடுபட்டு, அவை வீற்றிருந்த இடங்கள் தற்போது பி.பி.ஆர். என்று சொல்லக்கூடிய குறைந்த வருமானம் கொண்ட மக்களுக்கான மாநகர் மன்றத்தின் வாடகை அடுக்குமாடி வீடுகளாக  வானுயர காட்சி தருகின்றன.

மாநகரின் மையப்பகுதியில் கேந்திரம் முக்கியத்துவம் வாய்ந்த பங்சார், பந்தாய் டாலாம் பகுதியில் உயர்ந்து காணப்படும்  21 மாடிகளை கொண்ட பி.பி.ஆர். அடுக்குமாடி  வீடுகளில் குடியேற்றப்பட்டவர்களில் 85 விழுக்காட்டினர், குடிசைப்பகுதியில் வாழ்ந்த மக்கள் ஆவர்.   குடிநீர், மின்சாரம், சாலை, தெரு விளக்கு, விளையாட்டு மையம், குப்பைத் தொட்டி கொட்டகை போன்ற வசதிகள் அன்று இல்லை. ஆனால், இன்று பி.பி.ஆர். அடுக்குமாடி வீட்டுப்ப குதிகளில் அத்தனை வசதிகளும் உள்ளன. குடியிருப்பாளர்களின் வாகனங்களை நிறுத்துவதற்குகூட போதுமான இடங்கள் ஒதுக்கி தரப்பட்டுள்ளன. வீடமைப்புப் பகுதி அருகிலேயே பொது போக்குவரத்து வசதிகளும் ஏற்படுத்தப்பட்டுள்ளன.

Read More: Malaysia Nanban Tamil Daily on 23.1.2018


நியூசிலாந்தில் உயிருக்காகப் போராடும் திமிங்கலங்கள்!

நியூசிலாந்தின் சவுத் ஐலேண்டின் வட முனையில் கோல்டன் பே யிலுள்ள பேஃர்வெல் ஸ்பிட் பகுதி யில் 416 மாலுமி திமிங்கிலங் கள் கரை ஒதுங்கிய நிலை யில் அவற்றை மீண்டும் கடலுக்குள் அனுப்பி வைக் கப் பணி யாளர்கள் போராடி வருவதாக பிராணிகள் பாதுகாப்புத் துறை கூறியுள்ளது. இப்பகுதியில் திமிங்கிலங்கள் கரை ஒதுங்குவது வழக்கமானது தான். எனினும் இம்முறை அதிக எண்ணிக்கையிலான திமிங் கிலங்கள் கரை ஒதுங் கியுள்ளன என அத்துறையின் வட்டார நிர்வாகி எண்ட்ரு லமாசான் கூறியுள்ளார். கரை ஒதுங்கிய திமிங்கிலங்களில் 70 விழுக்காடு அழுகிவிட்டன. எஞ்சியவற்றை ஆழ்கடலில் பேரலை பகுதி யில் கொண்டு விடுவதற்கான முயற்சிகள் நடந்து வருகின்றன. எஞ்சியுள்ள திமிங்கிலங்களின் ஆரோக்கியமும் மன நிறைவளிப்பதாக இல்லை என்று அவர் ரேடியோ நியூசிலாந்தில் கூறியுள்ளார். பேஃர்வெல் ஸ்பிட் பகுதி யிலுள்ள விரிகுடா ஆழமில்லாதது ஆகும். அப்பகுதியில் சிக்கும் திமிங்கிலங்கள் வெளிச் செல்வதற்கான வழியை கண்டு பிடிப்பது மிகவும் சிரமம் என்றும் அவர் கூறியுள்ளார். -ஏஎப்பி


`7 நிமிடம் 1 மணி நேரமானது' - விரைவில் வாட்ஸ்அப்பின் புதிய அப்டேட்

வாட்ஸ்அப்பில் செய்தி அனுப்பி அதை 7 நிமிடத்துக்குள் டெலீட் செய்யும் வசதியை ஒரு மணி நேரமாக நீட்டித்துள்ளது வாட்ஸ்அப் நிறுவனம்.

தற்போது உலகின் தவிர்க்க முடியாத செயலியாக உருவெடுத்துள்ளது வாட்ஸ்அப் செயலி. இது குறுஞ்செய்தி அனுப்புவது முதல் அலுவலக உபயோகம் வரை என அதிகமாகப் பயன்படுத்தப்படுகிறது. கடந்த வருடம் முதல் வாட்ஸ் அப்பில் தொடர்ந்து அப்டேட்டுகள் வந்த வண்ணம் உள்ளன. முன்னதாக எமோஜி முப்பரிமாண முறையில் அப்டேட் செய்ததில் தொடங்கி தற்போது வரை பல அப்டேட்டுகள் தொடர்ந்து வந்துகொண்டிருக்கின்றன.

அந்த வரிசையில், சில மாதங்களுக்கு முன்னர், ஒருவருக்கு அனுப்பிய செய்தியை அவருக்கு காட்டாமல் 7 நிமிடங்களுக்குள் டெலீட் செய்ய முடியும் என்ற வசதி புதிதாக நடைமுறைக்கு வந்தது. தற்போது அந்த வசதி விரிவுபடுத்தப்பட்டுள்ளது. வாட்ஸ் அப். டெலீட் ஃபார் எவ்வரிஒன் (Delete for Everyone) என்ற புதிய அப்டேட்டின் மூலம் ஒருவருக்கு அனுப்பிய செய்தியை ஒரு மணிநேரத்துக்குள் டெலீட் செய்ய முடியும். இந்த வசதியை அனைத்து ஆண்ட்ராய்டு போன்களிலும், வாட்ஸ் அப் நிறுவனம் விரைவில் அறிமுகம் செய்ய உள்ளது. இதற்கு முன்னோட்டமாக ஆண்ட்ராய்டு இயங்குதளங்களில் இயங்கும் பீட்டா வெர்ஷனில் மட்டும், இந்த வசதி தற்போது நடைமுறைக்கு வந்துள்ளது. விரைவில் இது முழுமையான பயன்பாட்டுக்கு வரும் என்று எதிர்பார்க்கப்படுகிறது.

இதைத் தொடர்ந்து, மேலும் ஒரு அப்டேட்டையும் வெளியிட உள்ளது வாட்ஸ் அப் நிறுவனம். தற்போது ஐ.ஓ.எஸ் போன்களில் உள்ள `லாக்டு வாய்ஸ் ரெக்கார்டிங்’ (locked voice recording) வசதியை ஆண்ட்ராய்டு இயங்குதளங்களில் இயங்கும் போன்களுக்கும் அளிக்க அந்த நிறுவனம் முடிவு செய்து ள்ளது. தற்போதைய சூழலில் ஆண்ட்ராய்டு போன்களிலும் வாய்ஸ் மெஸ்சேஜ் அனுப்ப வேண்டும் என்றால் அதில் உள்ள வாய்ஸ் பட்டனை அழுத்திப் பிடித்துக்கொண்டு பேச வேண்டும். பேசி முடித்த உடன் அந்தப் பட்டனை விட்டுவிட்டால் வாய்ஸ் மெஸ்சேஜ் தானாக சென்றுவிடும். ஆனால், தற்போது அதை மாற்றி ஒருமுறை மட்டுமே வாய்ஸ் பட்டனை அழுத்திவிட்டு, பேசி முடித்தவுடன் மீண்டும் அழுத்தினால் போதும். ஐ.ஓ.எஸ் போன்களில் மட்டுமே இருந்த இந்த வசதி, விரைவில் அனைத்து ஆண்ட்ராய்டு போன்களிலும் வர உள்ளது.


ஐ.தே.க நாடாளுமன்ற உறுப்பினர்கள் ரகசிய சந்திப்பு

கொழும்பு,

ஐக்கிய தேசியக் கட்சியின் எம்.பிக்கள் 17 பேர் கடந்த சில நாட்களாக தொடர்ச்சியாக ரகசிய சந்திப்புகளை நடத்தி வருவதால், கட்சியின் மூத்த உறுப்பின ர்கள் கடும் அதிருப்தியில் இருப்பதாக தெரிகிறது. நாடாளுமன்றத்தில் வரவு-செலவுத்திட்டம் முன்வைக்கப்படவுள்ள நிலையில்,  எம்.பிக்களின் செயல்பா டானது பெரும் பரபரப்பையும்  சர்ச்சையையும் கிளப்பிவிட்டுள்ளது.

எம்.பிக்களின் பிரச்சினைகளையும் கோரிக்கைகளையும் ஆராய்வதற்காக குழு அமைக்கப்பட்டுள்ள போதிலும், எதற்காக இவர்கள்  ரகசிய சந்திப்புகளை நடத்த வேண்டும்; இதன் பின்புலம் என்ன; இவர்களை இயக்குவது யார் என்றெல்லாம் மூத்த உறுப்பினர்கள் சிலர் கேள்விகளை எழுப்பியுள்ளனர்.

இதற்கான காரணங்களை எம்.பிக்கள் வெளிப்படையாக அறிவிக்காத போதிலும், ஐக்கிய தேசியக்கட்சியிலிருந்து அதிபர் வேட்பாளர் தேர்வு செய்யப்பட வேண்டும்.  கட்சி விவகாரங்களில் பங்காளிக்கட்சிகள் தலையிடக்கூடாது.தேசிய அரசாங்கம் அவசியமில்லை என்பன உட்பட மேலும் பல விஷயங்கள் தொடர்பில் ரகசிய கலந்துரையாடல் நடத்தப்பட்டதாகவும் கூறப்படுகிறது.


சசிகலாவுக்கு சிறையில் சலுகை குறித்த அறிக்கையில் உறுதியாக இருக்கிறேன்- டிஐஜி ரூபா

பெங்களூர், சசிகலாவுக்கு சிறையில் சலுகை வழங்கபட்டது குறித்து அனுப்பிய அறிக்கையில் உறுதியாக இருப்பதாக டிஐஜி ரூபா கூறி உள்ளார்.சசிகலா சலுகை வழங்கபட்டது விவகாரம் குறித்து கர்நாடக சிறைத்துறை டிஐஜி ரூபா விளக்கம் அளித்து உள்ளார் அதன் விவரம் வருமாறு:- சசிகலா சலுகை வழங்கபட்டது விவகாரத்தில் டிஜிபிக்கு அளித்த அறிக்கை பற்றி நான் ஊடகங்களிடம் பேசவில்லை. என்னை குறிவைத்து நடவடிக் கைகள் மேற்கொண்டு வருவது நியாயமற்றது. இந்த விவகாரத்தில் நடவடிக்கை எடுப்பதாக இருந்தால் தொடர்புடைய அனைவர் மீதும் எடுக்க வேண்டும். என் மீது தவறு இருந்தால் எந்த விசாரணைக்கும் தயாராக இருக்கிறேன். சசிகலாவுக்கு சிறையில் சலுகை குறித்த அறிக்கையில் உறுதியாக இருக்கிறேன். சசிகலா அறையில் டிவி, மின்விசிறி இருந்த படக்காட்சிகள் குறித்து எனக்கு எதுவும் தெரியாது இவ்வாறு அவர் கூறினார்.


நஜீப்பிற்கு எதிராக ஆரப்பாட்டம் செய்த ஒரு மாணவர் தாக்கப்பட்டார்

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக்கிற்கு எதிராக ஆர்ப்பாட்டம் செய்த ஒரு மாணவரை முன்னாள் பிரதமரின் ஆதரவாளர் ஒருவர் தாக்கி யுள்ளார். நஜீப் நேற்று கோலாலம்பூரில் ஓர் உணவகத்தில் உரையாற்றினார். அங்கு நஜீப்பிற்கு எதிராக ஆர்ப்பாட்டம் செய்தவர்களில் ஒருவர் நஜீப்பின் பெரிய உருவிலான கோமாளி முக கேலிச் சித்திரத்தை பிடித்திருந்தார். அதைப்பார்த்து நஜீப்பின் ஆதரவாளர்கள் அதிருப்தி அடைந்தனர்.

Read More: Malasyia Nanban Tamil Daily on 23.3.2019


தேசிய மொழி பேச்சுப் போட்டி.

கிந்தா உத்தாரா தமிழ், சீன ஆரம் பப்பள்ளி மாணவர்களுக்கிடையிலான தேசிய மொழி பேச்சு போட்டியின் கதை சொல்லும் பிரிவில் கிளேபாங் தமிழ்ப் பள்ளி மாணவி துர்காஷினி ஜெகதீசன் முதல் பரிசு பெற்று சாதனை படைத்தார். நேற்று பொய்லாம் சீனப்பள்ளியில் இப்போட்டி நடைபெற்றது. கிந்தா உத் தாராவைச் சேர்ந்த தமிழ், சீன ஆரம்ப்பள்ளி மாணவர்கள் இப்போட்டியில் பங்கேற்றனர். தேசிய மொழியில் தங்களின் பேச்சாற்றலை வளர்த்துக் கொள்ளும் விதத்தில் மாவட்ட ரீதியாக இப்போட்டியை நடத்தி பிறகு மாநில அளவிலும் தேசிய அளவிலும் நடைபெறும் போட்டிகளில் பங்கேற்பதற்கு வாய்ப்பு ஏற்படுத்தப்படுகிறது என்று நிகழ்வு ஏற்பாட்டுக்குழு ஒருங்கிணைப்பு தலைவி திருமதி கமலா தேவி பொன்னுசாமி கூறினார். பேரா ஆட்சிக்குழு உறுப்பினர் டத்தோ மா ஹான் சூன் பிரதிநிதியாக அவரது செயலாளர் சோங் செங் ஹேங் கலந்து கொண்டு வெற்றியாளர்களுக்கு பரிசுகள் வழங்கினார். மொத்தம் 21 மாணவர்கள் தேசிய மொழி தனி நபர் கதை சொல்லும் போட்டியில் பங்கேற்றினர் இவர்களில் கிளேபாங் தமிழ்ப்பள்ளி 3 ஆம் ஆண்டு மாணவி துர்காஷினி ஜெகதீசன் முதல் பரிசு பெற்றார். மகளின் சாதனையை பெற்றோர்கள் பாராட்டினார்கள்.


1000க்கும் மேற்பட்ட வீரர்கள்.. 500க்கும் மேற்பட்ட போலீஸ் பாதுகாப்பு

அவனியாபுரத்ததில் ஜல்லிக்கட்டுப் போட்டிகள் வெகு உற்சாகமாக நடைபெற்று வருகிறது. ஜல்லிக்கட்டுப் போட்டியை முன்னிட்டு அங்கு பலத்த ஏற்பாடுகள் செய்யப்பட்டுள்ளன. தமிழகத்தில் ஜல்லிக்கட்டுப் போட்டிகளுக்கு கடந்த 3 ஆண்டுகளாக தடைவிதிக்கப்பட்டிருந்தது. இந்நிலையில் மாணவர்கள் புரட்சிக் காரணமாக தமிழக அரசு குடியரசு தலைவர் ஒப்புதலுடன் சட்டம் இயற்றியது. இதையடுத்து ஜல்லிக்கட்டு மீதான தடை தகர்க்கப்பட்டதையடுத்து அலங்காநல்லூர் அவனியாபுரம், பாலமேடு ஆகியப் பகுதிகளில் ஜல்லிக்கட்டுப் போட்டிகள் நடத்த நாள் குறிக்கப்பட்டது. 5ஆம் தேதியான இன்று அவனியாபுரத்தில் ஜல்லிக்கட்டுப் போட்டிகள் தொடங்கி நடைபெற்று வருகின்றன. வரலாறு காணாத பாதுகாப்பு இதில் பங்கேற்ற நூற்றுக்கணக்கான காளைகளை ஏறுதழுவ ஆயிரத்துக்கும் மேற்பட்ட மாடுபிடி வீரர்கள் பங்கேற்றுள்ளனர். ஜல்லிக்கட்டுப் போட்டிகளை முன்னிட்டு அப்பகுதியில் வரலாறு காணாத பாதுகாப்புக்கு ஏற்பாடு செய்யப்பட்டுள்ளது. ஜல்லிக்கட்டுப்போட்டிகளை முன்னிட்டு அவனியாபுரம் பகுதியில் 500 போலீசார் பாதுகாப்பு பணிக்காக குவிக்கப்பட்டுள்ளனர். ஜல்லிக்கட்டுப் போட்டிகளை கண்காணிக்க சிசிடிவி கேமராக்கள் பொருத்தப்பட்டுள்ளன. காயமடையும் மாடுபிடி வீரர்கள் மற்றும காளைகளுக்கு சிகிச்சையளிக்க மருத்துவக் குழுக்கள் தயார் நிலையில் உள்ளன. வீரர்களுக்காக 8 ஆம்புலன்சுகளும் காளைகளுக்காக 2 ஆம்புலன்ஸ்களும் தயாராக நிறுத்தி வைக்கப்பட்டுள்ளன. ஜல்லிக்கட்டுப் போட்டி நடைபெறும் வாடிவாசல் அருகே பொதுமக்கள் பாதுகாப்புக்காக தட்டிகள் அமைக்கப்பட்டுள்ளன.ஜல்லிக்கட்டுப் போட்டியை முன்னிட்டு அவனியாபுரம் பகுதியில் செயல்படும் டாஸ்மாக் கடைகளுக்கு விடுமுறை அறிவிக்கப்பட்டுள்ளது. மூன்று ஆண்டுகளுக்குப பிறகு ஜல்லிக்கட்டுப் போட்டிகள் நடைபெற்று வருவதால் ஆயிரக்கணக்கான மக்கள் இதனை கண்டுகளித்து வருகின்றனர்.


எஸ்பிஎம் மாணவர்களின் தகவல் கசிந்தது எப்படி?

கடந்த ஆண்டு (2016) ஐந்தாம் படிவ (எஸ்.பி.எம்) தேர்வினை எழுதி முடித்துள்ள மாணவர்களின் முழுமையான விவரங்கள் மலேசியக் கல்வி அமைச்சின் மூலம் கசிந்துள்ளனவா? என்ற சந்தேகம் மலேசியர்களிடையே எழுந்துள்ளது. எஸ்பிஎம் தேர்வினை எழுதியுள்ள மாணவர்களுக்கு தனியார் கல்லூரிகள், அரசாங்கம் பல்கலைக்கழக முத்திரையுடன் கூடிய கல்வி மையங்கள், அரசாங்கத்துறை சார்ந்த கூட்டுறவுக் கழகத்தின் கல்லூரிகள் என பல்வேறு கல்லூரிகளில் பயில்வதற்கு தேர்ந்தெடுக்கப்பட்டுள்ளதாக அதிகாரப்பூர்வ கடிதங்கள் மாணவர்களின் இல்ல முகவரிக்கு அனுப்பப்பட்டு வருவதினால் நூற்றுக்கணக்கான இந்திய மாணவர்கள் தனியார் கல்லூரிகளின் ஏமாற்று வேலைகளுக்கு பலியாகி உள்ளதாக நண்பன் குழு தகவல்களைப் பெற்றுள்ளது. தனியார் கல்லூரிகளின் அத்துமீறிய செயல் 2016 ஆம் ஆண்டில் எஸ்பிஎம் தேர்வினை எழுதி முடித்து விட்டு தேர்வு முடிவிற்காகக் காத்திருக்கும் மாணவர்களுக்கு தங்களது கல்லூரிகளில் படிப்பதற்கான வாய்ப்பிற்காகத் தேர்வு செய்யப்பட்டிருப்பதாக உள்ள டக்கிய செய்திகளைத் தாங்கிய கடிதங்களை வீட்டு முகவரிகளுக்கே அனுப்பி வருவதினால் பல மாணவர்கள் ஏமாற்றப்படுவதற்கான வாய்ப்புகள் இருப்பதாக நண்பன் குழு கருதுகின்றது. மேலும் எஸ்பிஎம் தேர்வு முடிவுகளுக்காக காத்திருக்கும் மாணவர்களின் அனைத்து தகவல்களான * வீட்டு முகவரிகள் * படித்த இடைநிலைப்பள்ளிகளின் விவரங்கள் * அடையாள அட்டை எண்கள் * தொலைபேசி எண்கள் ஆகிய தகவல்கள் தனியார் கல்லூரிகளுக்கு எவ்வாறு கிடைக்கப்பெற்றன? என்ற கேள்விக்கு நண்பன் குழு பதிலைக் காண விரும்புகின்றது. மலேசியக் கல்வியமைச்சின் தேர்வு நிர்வாகப் பிரிவிற்கு எஸ்பிஎம் தேர்வினை எழுதும் மாணவர்களின் முழுமையான விவரங்கள் சமர்ப்பிக்கப்படும் நிலையில் மாணவர்களின் இரகசியமான தகவல்கள் எப்படி தனி யார் கல்லூரிகளுக்குக் கிடைத்தன என்பதற்கான விளக்கத்தினை மலேசியக் கல்வி அமைச்சு தர வேண்டியது அவசியமாகின்றது. எஸ்பிஎம் தேர்வு முடிவுகளுக்காகக் காத்திருக்கும் மாணவர்களுக்கு அனுப்பப்படும் அழைப்புக் கடிதங்களில் (Surat Tawaran) பொதுப் பல்கலைக்கழகங்களின் (Universiti Awam -UA) சின்னங்கள் பயன்படுத்தப்படுகின்றன என பொதுப்பல்கலைக்கழகங்களும், மலேசிய உயர்கல்வி அமைச்சும் Kementerian Pendidikan Tinggi) அனுமதி வழங்கியுள்ளதா? என்பதற்கும் நண்பன் குழு விவரம் அறிய விரும்புகின்றது. எல்லாவற்றிற்கும் மேலாக கடிதங்களை அனுப்புவதற்கு கடித உறைகள் அரசாங்க அதிகாரப்பூர்வ கடித உறையைப் பயன்படுத்தப்படும் (Urusan Rasmi) எனப்பயன்படுத்துவது கல்வியமைச்சின் விதிகளுக்கு உட் பட்டதா? என்பதையும் நண்பன் குழு அறிய விரும்புகின்றது. ஏமாற்றும் நடவடிக்கைகளா? தேர்வு முடிவுகள் வருவதற்கு முன்னதாகவே தனியார் கல்லூரிகளிலும், தனியார் பல்கலைக்கழகங்களிலும் பதிந்து கொள்வதற்காக ரிம 200 முதல் ரிம 500 வரையிலாக கட்டணமும் விதிக்கப்படும் நிலையில் அரசாங்கப் பல்கலைக்கழகத்தில் தங்களது பிள்ளைளுக்கு இடம் கிடைத்து விட்டதாக நினைத்துக் கொண்டு ஏமாற்றம் அடைந்திருக்கும் பெற்றோர்களின் எண்ணிக்கை மிகவும் அதிகம் என்பதாகவே நண்பன் குழு கருதுகின்றது. மலேசியக் காவல் துறையில் சேர்வதற்கான வாய்ப்புகள் வழங்கப்பட்டுள்ளதாக 2016 ஆம் ஆண்டு எஸ்பிஎம் தேர்வினை எழுதிய மாணவர்களுக்கு நேர்முகத் தேர்வுகள் மாவட்ட காவல் துறையின் அலுவலகத்தில் நடைபெற்றதாக நண்பன் குழுவிற்குக் கிடைத்திருக்கும் புகாரில் உண்மை உள்ளதா? என்பதை மலேசியக் கல்வியமைச்சு உடனடியாக விசாரிக்க வேண்டும் எனப் பாதிக்கப்பட்டிருக்கும் பெற்றோர்கள் நண்பன் குழுவிடம் கோரிக்கை வைத்துள்ளனர். ஏற்கெனவே கல்வி விவரங்களிலும், உயர்கல்விவாய்ப்புகள் தொடர்பிலும் குறைவான தகவல்களைப் பெற்றி ருக்கும் சமூகமான இந்திய சமூகத்தில் உள் ள மாணவர்கள் தனியார் கல்லூரிகளின் வில்லங்கமான அழைப்புக் கடிதங்களினால் தனியார் கல்லூரிகளில் எதிர் காலத்திற்குப் பயன்படாத மேற்கல்வியைத் தொடர் வதற்கான வாய்ப்புகள் ஏற்பட்டிருக்கும் அபாயத்தினை நண்பன் குழு சுட்டிக்காட்ட வேண்டிய அவசியம் இருப்பதாக உணர்கிறது. தகவல்கள் எங்கிருந்து கசிகின்றன? 2016 இல் எஸ்பிஎம் தேர்வினை எழுதியிருக்கும் அரசாங்கப்பள்ளி மாணவர்களும் தனியார் பள்ளி மாணவர்களும் மலேசிய தேர்வுக் கழகத்தின் (Lembaga Peperiksaan Malaysia) அகப்பக்கத்தின் வழி பதிந்து கொள்ள வேண்டிய பட்சத்தில் அனைத்து மாணவர்களின் விவரங்களும் இங்கே கிடைப்பதற்கான வாய்ப்புகள் உள்ளன. அதற்கு அடுத்த நிலையில் மலேசியக் கல்வியமைச்சிடம் எஸ்பிஎம் மாணவர்களின் முழுமையான தகவல்கள் வழங்கப்பட்டிருக்கின்றன. மாணவர்களின் தரவுகள் (APOM) எனப்படும் பதிவு தளத்தின் வழியாக முழுமையாகப்பெற முடியும். ஆக எஸ்பிஎம் தேர்வினை எழுதியுள்ள இரகசியத் தகவல்கள் மலேசியக் கல்வி யமைச்சிலிருந்து கசிகின்றதா? என்பதனை உடனடியாக விசாரிக்க வேண்டிய கட்டாயம் இருப்பதாக நண்பன் குழு கருதுகின்றது. எஸ்பிஎம் தேர்வினை 2016 ஆம் ஆண்டில் எழுதிய மாணவர்களின் விவரங்கள் அனைத்து தனியார் கல்லூரி களிடமும் இருக்கும் பட்சத்தில் மாணவர்களின் இரகசியமான தகவல்கள் எவ்வாறு கசிந்துள்ளன என்ற கேள்விக்கு மலேசியக் கல்வியமைச்சும், பள்ளிகளும், சம்பந்தப்பட்டுள்ள துறைகளும் மலேசியர்களுக்கு முழுமையான விளக்கத்தினைத் தர வேண்டும் என்ற கோரிக்கையினை நண்பன் குழு முன்வைக்கின்றது.


பெரா, நவ. 5-
நாடு முழுவதும் இன்று 15ஆவது பொதுத் தேர்தலுக்கான வேட்பு மனு நடைபெறும் நிலையில் பகாங் பெரா நாடாளுமன்றத் தொகுதியில் பிரதமர் டத்தோஸ்ரீ இஸ்மாயில் சப்ரி யாக்கோப் வேட்பு மனைவை தாக்கல் செகிறார். பெரா தொகுதி இந்தியர்களின் மேம்பாட்டிற்காக பல்வேறு திட்டங்களை அவர் அண்மையில் அறிவித்திருந்தார்.

இந்நாட்டு இந்தியர்கள் எந்த வகையிலும் புறக்கணிக்கப்பட மாட்டார்கள். கல்வி, பொருளாதாரம் உள்ளிட்ட பல்வேறு அம்சங்களில் அவர்களின் நலன் பாதுகாக்கப்படும் என்ற வாக்குறுதியை அவர் அளித்தார். கடந்த அக்டோபர் 7ஆம் தேதி நாடாளுமன்றத்தில் சமர்ப்பிக்கப்பட்ட 20 23 ஆம் ஆண்டுக்கான வரவு செலவுத் திட்டம் மலேசிய இந்தியர்களுக்காக பல்வேறு திட்டங்களை பட்டியலிட்டுள்ளது.

மித்ரா எனும் மலேசிய இந்தியர் உருமாற்ற பிரிவின் கீழ் இந்தியத் தொழில் முனைவர்களுக்காக 10 கோடி வெள்ளி ஒதுக்கீடு செயப்பட்டது அதில் ஒன்றாகும். இதற்கு முன்னதாக மித்ரா தேசிய ஒற்றுமைத் துறை அமைச்சின் கீழ் செயல்பட்டது. இப்போது பிரதமர் துறையின் கீழ் நேரடியாகப் பிரதமரின் பார்வையின் கீழ் கொண்டுவரப்பட்டுள்ளது என்ற செதியையும் இஸ்மாயில் சப்ரி வெளியிட்டார். இதற்குக் கூடுதலாக ஸ்புமி திட்டத்தின் கீழ் இந்திய சமூகத் தொழில் மேம்பாட்டுத் திட்டத்திற்காக அரசாங்கம் மேலும் 2 கோடியே 50 லட்சம் வெள்ளியை வழங்கியுள்ளது.

தொழில் முனைவர் மேம்பாடு மற்றும் கூட்டுறவுக் கழக அமைச்சின் கீழ் இந்த ஒதுக்கீடு தரப்பட்டுள்ளது. மலேசிய இந்தியர்களுக்கான கல்வியை பொருத்தவரையில் கூடுதலாக கவனம் செலுத்தப்பட்டு வருகிறது. குறிப்பாக தேசிய வகை தமிழ் பள்ளிகளுக்கான மேம்பாடும் இதில் அடங்கும். அதேசமயம், கெடா, சுங்கை பட்டாணியில் மஇகா நிர்வகித்து வரும் ஏம்ஸ்ட் பல்கலைக்கழகத்திற்கு கூடுதலாக 5 மில்லியன் வழங்கி அப்பல்கலை கழகத்திற்கான மொத்த ஒதுக்கீடு 25 மில்லியன் வெள்ளியாக அதிகரிக்கப்பட்டுள்ளது.

இந்நாட்டு இளம் இந்தியர்களுக்காக பல்வேறு துறைகளில் தொழில் திறன் பயிற்சிகளை வழங்குவதிலும் பிரத்தியாக கவனம் செலுத்தப்பட்டு வருகிறது. அந்த வகையில் கடந்த ஆகஸ்ட் மாதம் வரையில் 42,544 இந்திய பயிற்றுநர்கள் நன்மை அடைந்துள்ளனர். இதற்காக சுமார் 77 மில்லியன் வெள்ளி செலவிடப்பட்டுள்ளது என்று அவர் மேலும் கூறினார் .


தூக்கில் தொங்க தயார்! சவால் விடும் செந்தில் பாலாஜி!

தைரியம் உள்ள முதலமைச்சராக இருந்தால் முதலமைச்சர் பதவியை ராஜினாமா செய்து, சட்ட மன்றத்தை கூட்டி மீண்டும் முதலமைச்சராகி காட்டுங்கள். அப்படி செய்தால் இந்த மேடையிலேயே தூக்கில் தொங்க தயார் என்று எம்.எல்.ஏ. செந்தில் பாலாஜி  சவால் விட்டுள்ளார்.கோவை கொடிசியா மைதானத்தில் அமமுக பொதுக்கூட்டத்தில் தகுதி நீக்கம் செய்யப்பட்ட எம்.எல்.ஏ. செந்தில் பாலாஜி கூறியதாவது,

எடப்பாடி பழனிசாமி, செங்கோட்டையன், எஸ்.பி.வேலுமணி, தங்கமணி உள்ளிட்டோர் சசிகலா, டிடிவி தினகரன் போட்ட பிச்சையில் தான் அமைச்சர்க ளாக உள்ளனர். தினகரன் நினைத்திருந்தால் அமைச்சரவையை மாற்றி இருக்கலாம். சுயமாக வளர்ந்ததாக கூறும் எடப்பாடி பழனிசாமி, சசிகலா காலில் விழுந்ததை தமிழக மக்கள் பார்த்துள்ளனர். ஜெயலலிதா இருந்திருந்தால் கோவை மாநகராட்சியின் குடிநீர் விநியோக உரிமையை சூயஸ் நிறுவனத்திற்கு வழங்கி இருக்க முடியாது.

தைரியம் உள்ள முதலமைச்சராக இருந்தால் முதலமைச்சர் பதவியை ராஜினாமா செய்து, சட்டமன்றத்தை கூட்டி மீண்டும் முதலமைச்சராகி காட்டுங்கள். இல்லையேல் ஆட்சியை கலைத்து விட்டு மீண்டும் சட்ட மன்ற உறுப்பினராகி காட்டுங்கள். அப்படி செய்தால் இந்த மேடையிலே தூக்கில் தொங்க தயாராக இருப்பதாகவும், இரண்டு அம்மாவாசைக்குள் இந்த ஆட்சி கலையும் எனவும் தெரிவித்தார்.


அமெரிக்காவில் குடியேறவுள்ள இலங்கை புகலிடக் கோரிக்கையாளர்கள்

ஆஸ்திரேலியாவில் உள்ள இலங்கை புகலிடக் கோரிக்கையாளர்கள் அமெரிக்காவில் குடியேறுவதற்கான இணக்கப்பாடு மீண்டும் எட்டப்பட்டுள்ளதாக தெரிவிக்கப்பட்டுள்ளது. அமெரிக்க அதிபர் டொனால்ட் ட்ரம்பிற்கும், ஆஸ்திரேலிய பிரதமர் மெல்கம் டேர்ன்புல்லுக்கும் இடையில் நேற்று சந்திப்பொன்று இடம்பெற்றுள்ளது. இந்த சந்திப்பின் போதே, ஆஸ்திரேலியாவில் உள்ள இலங்கை அகதிகளை அமெரிக்காவில் குடியேறுவது தொடர்பில் கலந்துரையாடப்பட்டுள்ளது. மேலும், அமெரிக்க அதிபர் டொனால்ட் டிரம்பினால் முன்னதாக நிராகரிக்கப்பட்டஅகதிகளுக்கான ஒப்பந்தத்தை ஏற்பது குறித்து தீர்மானிக் கப்பட்டுள்ளது. ஒபாமா அரசாங்கத்தினால், ஆஸ்திரேலிய அரசாங்கத்துடன் இதற்கான ஒப்பந்தம் முன்னதாக செய்து கொள்ளப்பட்டது. இந்த திட்டத்தின் கீழ் மானஸ் மற் றும் நவுறு தீவுகளின் முகாம்களில் உள்ள 1200அகதிகளை அமெரிக்காவில் குடியேற்றுவதற்கு இணக்கப்பட்டிருந்தமை குறிப்பிடத்தக்கது.


பிரபல ஹாலிவுட் தயாரிப்பாளர் மீது பாலியல் குற்றச்சாட்டு

ஹாலிவுட்டின் பிரபல தயாரிப்பாளர்,  ஹார்வி வெய்ன்ஸ்டீன். ஆஸ்கார் விருது வென்ற படங்களைத் தயாரித்த இவர்மீது பல நடிகைகள் பாலியல் குற்றச்சாட்டுகளை முன்வைத்துள்ளனர்.

ஹார்வி வெய்ன்ஸ்டீன், ஒரு இளம் மாடலை பாலியல் ரீதியாகத் தனது ஹோட்டல் அறைக்கு அழைக்கும் ஆடியோ ஒன்று வெளியானது, ஹாலி வுட்டில் பெரும் பரபரப்பைக் கிளப்பியது. அதன் பின்னர், நடிகைகள் சிலர் தாங்களும் இதே போன்று  ஹார்வி வெய்ன்ஸ்டீனால் பாதிக்கபட்டதாகத் தெரிவித்தனர்.

அந்த வரிசையில், ஹாலிவுட் பிரபல நடிகைகளான பால்ட்ரோ மற்றும் ஏஞ்சலினா ஜூலி  ஆகியோரும் அவர் மீது அதே குற்றச்சாட்டை வைத்துள்ளனர். பிரபல அமெரிக்க நாளிதழ் ஒன்றுக்கு அளித்த பேட்டியில், அவர்கள் இதைத் தெரிவித்தனர். பால்ட்ரோ, ’எனது 22 வயத்தில் வெய்ன்ஸ்டீன் தயாரித்த படத்துக்குத் தேர்ந்தெடுக்கப்பட்டேன். படப்பிடிப்பு தொடங்குவதற்கு முன்பு, தனது ஹோட்டலுக்கு என்னை அழைத்தார். எல்லா நடிகைகளிடமும் அவர் அப்படித்தான் நடந்துகொள்வார்” என்றார்.

இதுகுறித்து அவர் தனது அப்போதைய காதலனும் பிரபல ஹாலிவுட் நடிகருமான பிராட் பிட்டிடம் கூறியாதாகவும், அவர் வெயின்ஸ்டெயினைக் கண்டித்த பிறகு, நடந்ததை வேறு யாரிடமும் கூறக்கூடாது என அவர் மிரட்டியதாகவும் தெரிவித்தார்.

அதேபோன்று, பிரபல நடிகை ஏஞ்சலினா ஜூலி இதே குற்றச்சாட்டை முன்வைத்தார். “எனது இளமைக் காலத்தில், ஹார்வே வெயின்ஸ்டெயினிடம் மோசமான அனுபவங்களைப் பெற்றிருக்கிறேன். அதனால், அவருடன் சேர்ந்து மீண்டும் வேலை செய்யவில்லை. அவருடன் பணியாற்றும் நடிகை களையும் எச்சரிக்கை செய்திருக்கிறேன். பெண்களிடம் இதுபோன்ற செயல்கள் எந்தத் துறையாக இருந்தாலும், எந்த நாடாக இருந்தாலும் ஏற்றுகொள்ள முடியாது” எனத் தெரிவித்தார்.


அமெரிக்காவுக்கு அதிர்ச்சி அளித்த வடகொரியா

பியாங்யாங்,

இரு குறைந்த தூர ஏவுகணைகளை வடகொரியா நேற்று மீண்டும் சோதனை செய்துள்ளது. இது அமெரிக்காவுக்கு கடும் அதிர்ச்சியை அளித்துள்ளது. ஐ.நா. பாதுகாப்பு கவுன்சிலும் அமெரிக்காவும் விதித்த பொருளாதாரத் தடைகளை மீறியும் உலக நாடுகளின் எதிர்ப்பையும் பொருட்படுத்தாமல் வட கொரியா தொடர்ந்து அணு ஆயுதங்களையும் கண்டம் விட்டு கண்டம் பாயும் ஏவுகணைகளையும் சோதித்து வந்தது.

இது அமெரிக்காவுக்கும், வட கொரியாவுக்கும் இடையே தீராப்பகையை ஏற்படுத்தியது. இந்நிலையில், வடகொரியாவின் வடக்கு பியாங்கன் பகுதியில் குறைந்த தொலைவு செல்லக்கூடிய இரு ஏவுகணைகள் பரிசோதனை செய்யப்பட்டு உள்ளன.  இவை 270 முதல் 420 கி.மீ. தொலைவுக்கு பறந்து சென்றுள்ளன. கடந்த ஒரு வாரத்திற்குள் 2ஆவது முறையாக நடத்தப்படும் ஏவுகணை சோதனை இது என தென்கொரிய ராணுவம் தெரிவித்துள்ளது.


வங்கதேசம் - அடுக்குமாடி குடியிருப்பில் தீ  பலி எண்ணிக்கை 81 ஆக உயர்வு

டாக்கா,

வங்கதேச தலைநகர் டாக்காவில் அடுக்குமாடி குடியிருப்பில் ஏற்பட்ட தீ விபத்தில் சிக்கி பலியானோர் எண்ணிக்கை 81 ஆக அதிகரித்துள்ளது. வங்கதேச தலைநகர் டாக்காவின் பழமையான இடங்களில் ஒன்று சாவ்க்பஜார். இந்த பகுதியில் உள்ள மிகப் பழமையான அடுக்குமாடி குடியிருப்பில் பயங்கர தீவி பத்து ஏற்பட்டது. குடியிருப்பின் ஒரு பகுதி ரசாயனப் பொருட்களை சேமித்து வைக்கும் குடோனாகப் பயன்படுத்தப்பட்டு வந்துள்ளது. இந்த குடோனில் பிடித்த தீ, பின்னர் மளமளவென பரவியது.

தகவலறிந்த தீயணைப்புப் படையினர் சுமார் 200 பேர் சம்பவ இடத்திற்கு விரைந்து சென்று தீயை அணைக்கும் பணியில் ஈடுபட்டனர். இந்நிலையில், தீ விபத்தில் சிக்கி பலியானோர் எண்ணிக்கை 81 ஆக அதிகரித்துள்ளது. மேலும் பலர் பலத்த காயங்களுடன் மீட்கப்பட்டு மருத்துவமனைகளில் சேர்க்கப்ப ட்டுள்ளனர். அங்கு அவர்களுக்கு சிகிச்சை அளிக்கப்பட்டு வருகிறது என மீட்புக்குழுவினர் தெரிவித்தனர்.


ராகுல் காந்தி வீட்டின் முன் காங்கிரஸ் கட்சியினர் ஆர்ப்பாட்டம்

மக்களவை தேர்தல் தோல்விக்கு பிறகு காங்கிரஸ் தலைவர் ராகுல் காந்தி தனது பதவியை ராஜினாமா செய்வதாக அறிவித்தார். இதனை கட்சி உறுப்பினர்கள் ஏற்றுக்கொள்ளாத நிலையில், ராகுலிடம் இந்த முடிவை திரும்ப பெறுமாறு பல முறை பேச்சுவார்த்தையும் நடந்தது. ஆனாலும் தன் முடிவிலிருந்து பின்வாங்காத ராகுல், பதவி விலகுவதில் உறுதியாக இருப்பதாகவும், புதிய தலைவரை கட்சியின் உயர்மட்ட குழுவே தேர்ந்தெடுக்கும் எனவும் கூறினார்.

இந்த நிலையில் இன்று டெல்லியில் நடந்த காங்கிரஸ் கட்சியின் நாடாளுமன்ற குழுக் கூட்டத்தில் ராகுல்காந்தி  மற்றும் மூத்த காங்கிரஸ் தலைவர்கள் கலந்து கொண்டனர். கூட்டத்தில் காங்கிரஸ் தலைவர் பதவியிலிருந்து விலகும் முடிவில் உறுதியாக இருப்பதாகவும், முடிவை மாற்றிக்கொள்ள போவ தில்லை எனவும் ராகுல்காந்தி கூறியுள்ளார். இதனையடுத்து ராகுல்காந்தி தான் தலைவராக தொடர வேண்டும் என காங்கிரஸ் எம்பிக்கள் வலி யுறுத்தியதாக தகவல் வெளியானது.
இந்நிலையில் ராகுல் காந்தி தான் காங்கிரஸ் தலைவராக தொடர வேண்டும் என வலியுறுத்தி அவரது இல்லத்தின் முன் காங்கிரஸ் தொண்டர்கள் போராட்டத்தில் ஈடுபட்டனர். மேலும் ராகுல் மீண்டும் தலைவராக தொடர வேண்டுமென கோஷங்கள் எழுப்பினர். இதனால் அந்த பகுதியில் பரபரப்பு ஏற்பட்டது.


இரண்டாம் உலகப்போர்-2 படத்தில் ரகசிய உளவாளியாக நடிக்கும் ராதிகா ஆப்தே

‘இரண்டாம் உலகப்போர்-2’ படத்தில் இரண்டாம் உலகப்போரின் போது ரகசிய உளவாளியாக செயல்பட்ட நூர் இனயத் கான் கதாபாத்திரத்தில் நடிகை ராதிகா ஆப்தே நடிக்கிறார்.

‘வேல்ட் வார்-2’ (இரண்டாம் உலகப்போர்-2) என்ற பெயரில் புதிய ஹாலிவுட் படம் தயாராகிறது. ஏற்கனவே இரண்டாம் உலகப்போர் பற்றி நிறைய படங்கள் வந்துள்ள நிலையில் அவற்றில் இருந்து வித்தியாசமாக ‘இரண்டாம் உலகப்போர்-2’ படத்தை எடுக்க இருப்பதாக படக்குழுவினர் அறிவித்து உள்ளனர்.

இந்த படத்தில் நடிக்க ராதிகா ஆப்தே ஒப்பந்தம் செய்யப்பட்டு உள்ளார். இரண்டாம் உலகப்போரின் போது ரகசிய உளவாளியாக செயல்பட்ட நூர் இனயத் கான் கதாபாத்திரத்தில் அவர் நடிக்கிறார். இவரது கதாபாத்திரத்தில் நடிக்க ராதிகா ஆப்தேவை ஹாலிவுட் படக்குழுவினர் தேர்வு செய்துள்ளனர். இதில் சாரா மேகன் தாமஸ், ஸ்டானா கேடிக் ஆகியோரும் முக்கிய கதாபாத்திரத்தில் நடிக்கிறார்கள். ராதிகா ஆப்தே தமிழில் கபாலி, வெற்றிச்செல்வன், ஆல் இன் ஆல் அழகுராஜா படங்களில் நடித்தவர். ஹாலிவுட் பட வாய்ப்புக்காகவே அடிக்கடி தனது கவர்ச்சி படங்களை சமூக வலைத்தளத்தில் வெளியிட்டு வந்தார்.


வழங்கப்பட்ட வாக்குறுதிகள் வெற்று வாக்குறுதிகளா?

கோலாலம்பூர்,

தேர்தல் காலத்தில் இந்நாட்டு இந்தியர் களுக்காக நம்பிக்கைக் கூட்டணி அரசாங்கம் வழங்கிய வாக்குறுதிகள் நிறைவேற்றப்பட வேண்டும் என்று நாடு தழுவிய நிலையில் மலேசிய இந்தியர்கள் ஒருமித்தக் குரல் கொடுத்துள்ளனர். புதிய அரசாங்கம் ஆட்சிக்கு வந்து 200 நாட்களுக்கும் மேலாகி விட்ட நிலையில், எங்கள் வாழ்வாதார மேம்பாட்டிற்கு அரசாங்கம் எடுத்துக்கொண்டுள்ள நடவடிக்கைகள் என்னென்ன என்று அவர்கள் வினவுகின்றனர்.

Read More: Malaysia Nanban Tamil Daily on 18.2.2019


ஜெர்மனியில் திடீரென தாக்குதல்! தாய்லாந்து மன்னரை அதிரவைத்த பொம்மைத் துப்பாக்கி

தாய்லாந்து மன்னர் வாஜிராலங்கோர்ன் மீது திடீரென துப்பாக்கிச்சூடு நடந்தது. பின்னர், விசாரணையில் சிறுவர்களின் பொம்மைத் துப்பாக்கி எனத் தெரியவந்தது.தாய்லாந்து மன்னர் வாஜிராலங்கோர்ன் ஜெர்மனியில் தங்கி அந்நாட்டில் சுற்றுப்பயணம் மேற்கொண்டு வருகிறார். ஜெர்மனி நகரின் முனிச் நகரிலுள்ள லேக் ஸ்டர்ன்பெர்க்கில் தங்கியிருந்த மன்னர், நகரைச் சுற்றிப்பார்க்க தன்னுடைய மோட்டார் சைக்கிள் வாகனத்தில் நகர்வலம் சென்றார். பாதுகாவலர்களோடு நகர் வலம் வந்த மன்னர் மீது திடீரென ஒரு துப்பாக்கிக் குண்டு பாய்ந்தது. அது பிளாஸ்டிக் குண்டு என்பதால் முதலில் அதிர்ச்சி யடைந்த மன்னர் நிதானமடைந்தார். இச்சம்பவத்தால் அந்த இடத்தில் உடனடியாக ஜெர்மனி போலீஸாரும் தாய்லாந்து பாதுகாவலர்களும் விரைந்து பாதுகாப்பைப் பலப்படுத்தினர். பின்னர் விசாரணையின்போது மன்னர் சென்ற தெருவில் விளையாடிக்கொண்டிருந்த இரண்டு சிறுவர்களின் பொம்மைத் துப்பாக்கியிலிருந்து அந்தக் குண்டுகள் வந்தது கண்டுபிடிக்கப்பட்டது. இதைத்தொடர்ந்து அச்சிறுவர்கள் மீது போலீஸார் வழக்கு பதிவு செய்து விசாரித்து வருகின்றனர்.


4 மாத கொத்தடிமை  வாழ்க்கை. தப்பி வந்த 49 தமிழகத் தொழிலாளர்கள்.

கோலாலம்பூர்

பிழைப்பைத் தேடி, பெரிய கனவுகளுடன் மலேசியா வந்த 49 தமிழ்நாட்டுத் தொழிலாளர்கள் நான்கு மாத கொத்தடிமை வாழ்க்கைக்குப் பிறகு தீபாவளி அன்று பகாங், பெந்தோங்கில் அந்நரக வேதனையிலிருந்து தப்பினர். அதே சமயம், ‘இங்கிருந்து பிணமாகத்தான் நீங்கள் திரும்புவீர்கள்’ என்று அவர்களை மிரட்டி, சம்பளமின்றி வேலை வாங்கிய முதலாளியை போலீசார் கைது செய்துள்ளனர்.

Read More: Malaysia Nanban Tamil Daily on 8.11.2018


20 கைதிகள் பெல்லாரிக்கு மாற்றம்: வேறு சிறைக்கு சசிகலா மாற்றம்?

பெங்களூரு: சிறையில் சொகுசு வாழ்க்கைக்காக சிறை அதிகாரிகளுக்கு லஞ்சம் கொடுத்த விவகாரம் விஸ்வரூபம் எடுத்துள்ளது. பரப்பன அக்ரஹார சிறையில் கைதிகள் இடையே மோதல் உருவாகும் சூழல் ஏற்பட்டுள்ளதால், சசிகலா வேறு சிறைக்கு மாற்றப்படலாம் என்ற தகவல் வெளியாகியுள்ளது. சொத்து குவிப்பு வழக்கில் கைதாகி பெங்களூரு பரப்பன அக்ரஹார சிறையில் அடைக்கப்பட்டிருக்கும் சசிகலா சிறை அதிகாரிகளுக்கு கோடிக்கணக்கில் லஞ்சம் கொடுத்து, சிறையில் சொகுசு வாழ்க்கை வாழ்வதாக குற்றச்சாட்டு எழுந்தது. சசிகலாவுக்கு விதிகளை மீறி சலுகைகள் வழங்கப்பட்டுள்ளதாக, சிறைத்துறை டிஐஜி ரூபா அளித்த அறிக்கை பெரும் பரபரப்பை ஏற்படுத்தியது. ரகசி யமாக நடந்து வந்த இந்த சொகுசு வாழ்க்கை குறித்த தகவல் வெளியானதால் சசிகலா மிகவும் டென்சனில் உள்ளார். இனி வெளிப்படையாக எதையும் செய்ய வேண்டாம்; கவனமாக இருக்குமாறு தினகரன், விவேக் ஆகியோரிடம் சசிகலா கூறியுள்ளதாக தகவல் வெளியாகியுள்ளன. இதனால் சசி கலாவுக்கு சிறைக்குள் பிரத்யேக உணவுப்பொருட்கள், மருந்துகள் கிடைப்பதில் சிக்கல் எழுந்துள்ளது. சிறை அதிகாரிகளுக்கு லஞ்சம் கொடுத்ததாக கூறப்படும் குற்றச்சாட்டு விஸ்வரூபம் எடுத்துள்ளதால், சசிகலாவுக்கு சொகுசு வாழ்க்கையும் தடைபட்டுள்ளதாக தெரிகிறது. மேலும், சிறையில் உள்ள கைதிகள் போதைப்பொருட்கள், செல்போன் பயன்படுத்துவதாகவும், சூதாட்டத்தில் ஈடுபட்டதாகவும் டிஐஜி ரூபா தெரிவித்தி ருந்தார். இதுகுறித்து விசாரிப்பதற்காக ஓய்வுபெற்ற ஐஏஎஸ் அதிகாரி வினய்குமார் தலைமையில், கர்நாடக அரசு விசாரணை குழு அமைத்துள்ளது. இக்குழுவினர் விசாரணையை தொடங்குவதற்கு முன்பே, நேற்று காலை பரப்பன அக்ரஹார சிறைக்கு சென்ற சிறைத்துறை டிஜிபி சத்யநாராயணராவ், அதிகாரிகளுடன் ஆலோசனை நடத்தினார். இந்நிலையில், ஆதாரங்கள் அழிக்கப்பட்டதாக குற்றச்சாட்டு எழுந்துள்ளது. நேற்று மாலை டிஐஜி ரூபாவும் சிறைக்கு சென்று ஆலோசனை நடத்தினார். அப்போது அங்கு வந்த சிறை கண்காணிப்பாளர் கிருஷ்ணகுமார், ரூபாவுடன் வாக்குவாதத்தில் ஈடுபட்டார். ஆய்வின்போது பார்த்ததைதான் அறிக்கையாக தந்தேன் என ரூபா தெரிவித்தார். இந்நிலையில், சிறையில் சொகுசு வாழ்க்கை வாழ்ந்து வரும் கைதிகளுக்கும், சிறை விதிமுறைகளை கடைபிடித்து வரும் கைதிகள் இடையே மோதல் ஏற்படும் நிலை ஏற்பட்டது. சிறையில் நடக்கும் விஷயங்களை சில கைதிகள்தான் புகார் அனுப்பியதாக சொகுசு வாழ்க்கை வாழும் கைதிகளுக்கு சந் தேகத்தை ஏற்படுத்தியது. இதனால் கைதிகள் இடையே மோதல் உருவாகும் நிலை இருந்தது. கைதிகள் சிலர் கோஷங்களையும் எழுப்பினர். இதனால், சிறையில் பரபரப்பு ஏற்பட்டது. இந்நிலையில், அசம்பாவிதங்களை தடுக்கும் வகையில், சிறையில் கூடுதல் பாதுகாப்பு போடப்பட்டது. சந்தேகத்துக்கு உரிய 20 கைதிகள் உடனடியாக பெல்லாரி சிறைக்கு மாற்றம் செய்யப்பட்டனர். இந்த விவகாரம் குறித்து, மாநில காவல்துறை தலைவர் ஆர்.கே.தத்தா சிறையில் இன்று விசாரணை செய்ய முடிவு செய்துள்ளார். டிஐஜி ரூபா அளித்த அறிக்கை தொடர்பாக, விசாரணை நடத்த அமைக்கப்பட்டுள்ள வினய்குமார் தலைமையிலான குழு நாளை விசாரணை தொடங்குகிறது. சொகுசு வாழ்க்கை வாழ்வதற்காக சிறைத்துறை அதிகாரிகளுக்கு லஞ்சம் கொடுத்த விவகாரத்தால், பரப்பன அக்ரஹார சிறையில் அசாதாரண சூழல் நில வுகிறது. எனவே, சசிகலா வேறு சிறைக்கு மாற்ற வாய்ப்புள்ளதாக தெரிகிறது. சிறை விவகாரத்தை கர்நாடக மாநில எதிர்க்கட்சிகள் முக்கிய பிரச் னையாக கையில் எடுத்துள்ளன. சட்டம்-ஒழுங்கு குறித்து முன்னாள் முதல்வர்கள் எடியூரப்பா, குமாரசாமி உள்ளிட்டோர் கேள்வி எழுப்பியுள்ளனர். சிறைக்குள் நடக்கும் விஷயங்கள் வெளியே தெரியாமல் இருக்க பல்வேறு முறைகேடுகளை செய்துள்ளதாக குற்றம்சாட்டியுள்ளனர். இந்த விவகாரம் முதல்வர் சித்தராமையாவுக்கு பெரும் நெருக்கடியை ஏற்படுத்தியுள்ளது.


பெர்லிஸ் முஃப்திக்கு எதிராக ஆயிரம் போலீஸ் புகார்கள்.

பாரம்பரிய பெருமைமிக்க இந்து சமயத்தை சிறுமைப் படுத்திய பெர்லிஸ் முஃப்தி டத்தோ டாக்டர் முகமட் அஸ்ரி ஜைனுல் அபிடினுக்கு எதி ராக நாடு முழுவதும் சுமார் ஆயிரம் போலீஸ் புகார்கள் இதுவரை செய்யப்பட்டுள்ளன. இருந்தும் தேசிய போலீஸ் படைத் தலைவர்(ஐஜிபி) டான்ஸ்ரீ காலிட் பின் அபு பக்கார், பெர்லிஸ் முஃப்திக்கு எதிராக இதுவரை எந்த நடவடிக்கையும் எடுக்கவில்லை. இனியும் இந்நிலை தொடர்ந்தால், மலேசியாவில் ஒரு மாநில முஃப்தியே சமய பாகுபாடு காட்டும் இந்தப் பிரச்சினையை ஐநா மன்றத்தின் கவனத்திற்கு கொண்டு செல்லவிருப்பதாக ஹிண்ட்ராஃப் கட்சித் தலைவர் பொன்.வேத மூர்த்தி தெரிவித்துள்ளார். மலேசிய அரசியல் சாசனம் வழங்கியுள்ள சமய சுதந்திரத்திற்கும் மலேசிய இறையாண்மையை தற்காக்கவும் அதை நிலை நிறுத்தவும் நாட்டின் மூத்த தலைவர்கள் வகுத்துள்ள சமய - சமூக நல்லிணக்கத்திற்கும் இன்றைய பிரதமர் டத்தோஸ்ரீ நஜீப் முழங்கிவரும் ஒரே மலேசியக் கொள்கைக்கும் வேட்டு வைக்கும் விதமாக செயல்பட்ட பெர்லிஸ் முப்திக்கு எதிராக ஐஜிபி நடவடிக்கை எடுக்காமல் மலேசியவாழ் இந்துப் பெருமக்களின் உணர்வுக்கும் கோரிக் கைக்கும் மதிப்பளிக்காமல் இருக்கிறார். இப்படிப்பட்ட நிலையில் ஸாஹிர் நாயக், பெர்லிஸ் முப்தி ஆகியோருக்கு எதிராக ஜொகூர் மாநிலம், கோத்தா திங்கி, ‘சொன் மோய்’ அரங்கில் நடை பெற்ற கண்டனக் கூட்டத்தில் நூற்றுக்கும் மேற்பட்டோர் கலந்து கொண்டனர். இந்த நிகழ்ச்சியில் நானும் ஹிண்ட்ராப் வழக்கறிஞர் கார்த்திகேயனும் சிறப்பாகக் கலந்து கொண்டு உரை நிகழ்த்தினோம். இந்த நிகழ்ச்சியில் கலந்து கொண்ட அனைவரும் தங்களின் அதிருப்தியையும் வேதனையையும் வெளிப்படுத்தினர். இந்து சமயத்திற்கு எதிராக கடு மையான கருத்து தெரிவித்த பெர்லிஸ் முப்திக்கு எதிராக இந்த அளவுக்கு நாடு முழுவதும் போலீஸ் புகார் செய்துள்ள நிலையிலும் ஐஜிபி அலட்சியம் காட்டுவது வேதனை யளிப்பதாக அவர்கள் தெரிவித்தனர்.


கடந்த கால ஆட்சியில் இடம்பெற்ற வாகன முறைகேடுகள் தொடர்பில் கைதுசெய்யப்பட்டு தடுத்து வைக்கப்பட்டுள்ள நாடாளுமன்ற உறுப்பினர் விமல் வீரவங்சவின் பிணை தொடர்ந்தும் மறுக்கப்பட்டு வருகின்றது. இந்த நிலையில் அவர் சிறைச்சாலைக்குள் உண்ணாவிரதத்தில் ஈடுபட்டு வருகின்றார். இந்நிலையில் தற்போது அவர் எழுதிய கடிதம் வைரலாக பேசப்படுகிறது. “நிறைவடையாத என் வாழ்வுப் பயணம் சிறைக்குள்ளேயே முடிந்து போகுமா” என்று அவர் எழுதிய வாசங்கள் சமூக வலைத்தளங்களில் விமர்சிக்கப் படுகின்றது. குறித்த அவருடைய வசனங்கள் காரணமாக “விமல் சிறைக்குள்ளேயே மரணிப்பாரா? அவருடைய வாழ்வு முடியப்போகின்றதா? வாழ்வை முடித்துக் கொள்ள தீர்மானித்து விட்டாரா? எனவும் விமர்சனங்கள் எழுப்பப்பட்டு வருகின்றன. எவ்வாறாயினும் விமல் தொடர்பில் அவருடைய ஆதரவாளர்கள் அரசியல் நண்பர்கள் மூலமாக அரசுக்கு எதிராக எதிர்ப்புகள் ஏற்படுத்தப்படும் எனவும் கூறப்படுகின்றது.இதேவேளை விமலை கொலை செய்யக் கூடிய சாத்தியக் கூறுகள் காணப்படுவதாக முன்னாள் ஜனாதிபதி மகிந்த ராஜபக்சவும் தெரிவித் திருந்த நிலையில்., வாழ்வு நிறைவு பற்றி விமல் வீரவங்ச எழுதிய கடிதம் அரசுக்கு எதிரான ஆர்ப்பாட்டங்களை ஏற்படுத்தக் கூடும் எனவும் கூறப் படுகின்றது.


நடமாடும் தொழில் முனைவர் திட்டத்தின் கீழ்  73 இளைஞர்களுக்கு  மோட்டார் சைக்கிள்!

(நடராஜன் பெருமாள்) பெரா,

நடமாடும் தொழில் முனைவர் திட்டத்தின் கீழ் 73 இளைஞர்களுக்கு மோட்டார் சைக்கிள் உட்பட 10 ஆயிரம் வெள்ளிக்கான பொருட்களை கிராமப்புற  மேம்பாட்டுத்துறை அமைச்சு நேற்று வழங்கியது. கிராமப்புறங்களில் வசித்து வரும் வருங்கால சமுதாயத்தினர் பொருளாதார ரீதியில் உயர்வு பெற வேண்டும் என்ற நோக்கில் அமைச்சு பல திட்டங்களை மேற்கொண்டு வருகிறது.

Read More: Malaysia Nanban Tamil Daily on 14.4.2018


சட்டபேரவையில் நடத்தப்பட்ட வாக்கெடுப்பு செல்லாது!

சட்டப்பேரவையில் கடந்த சனிக்கிழமை எடப்பாடி பழனிச்சாமி தலையிலான தனது அரசை நிருபிக்க கோரி வாக்கெடுப்பு நடத்தப்பட்டது. அப்போது ரகசிய வாக்கெடுப்பு நடத்துமாறு திமுக உறுப்பினர்கள் கோரிக்கை வைத்தனர். பின்னர் அமளியில் ஈடுபட்டனர். திமுக உறுப்பினர்களின் கோரிக்கையை ஏற்க மறுத்த சபாநாயகர், அவர்களை வெளியேற்றும்படி உத்தரவிட்டாடர். இதையடுத்து சட்டப்பேரவையில் இருந்து அவைக் காலர்களால் திமுக உறுப்பினர்களை வலுக்ககட்டாயமாக வெளியேற்றி அதன் பின்னர் நம்பிக்கை வாக்கெடுப்பு நடைபெற்றது. இந்த நிலையில் சட்டப்பேரவையில் நடத்தப்பட்ட நம்பிக்கை வாக்கெடுப்பை செல்லாது என அறிவிக்கக்கோரி திமுக செயல் தலைவரும், சட்டமன்ற எதிர்க்கட்சித் தலைவருமான மு.க.ஸ்டாலின் சார்பில், திமுக வழக்கறிஞர் சண்முகசுந்தரம் திங்கள்கிழமை சென்னை உயர் நீதிமன்ற தலைமை நீதிபதி குலுவாடி ஜி.ரமேஷ், ஆர். மகாதேவன் ஆகியோர் அடங் கிய அமர்வின் முன்பு அவரச வழக்காக எடுத்து விசாரிக்க கோரி மனு ஒன்றை தாக்கல் செய்தார். இதையடுத்து இந்த வழக்கை நாளை (செவ்வாய்க்கிழமை) விசாரணைக்கு எடுத்து கொள்வ தாக நீதிபதிகள் அறிவித்துள்ளனர் .


`காவிரிக்காக மெரினாவில் குவிந்த இளைஞர்கள்!’ - அலெர்ட்டில் போலீஸ்

காவிரி மேலாண்மை வாரியம் அமைக்காத மத்திய அரசைக் கண்டித்து தடையைமீறி இளைஞர்கள், குடும்பத்துடன் சென்னை மெரினா கடற்கரையில் கூடி போராட்டம் நடத்தத் தொடங்கியுள்ளனர்.

தமிழகம் மற்றும் கர்நாடகா இடையிலான காவிரி நீர் பங்கீடு தொடர்பான நடுவர் நீதிமன்றம் வழங்கிய தீர்ப்பை எதிர்த்து, உச்ச நீதிமன்றத்தில் மனுத்தாக்கல் செய்யப்பட்டது. இந்த மனுவை விசாரித்த நீதிமன்றம், பிப்ரவரி 16-ம் தேதி அன்று, காவிரி நதிநீர் பங்கீடு தொடர்பாக, 6 வாரக் காலத்துக்குள் காவிரி மேலாண்மை வாரியம் அமைக்க உத்தரவிட்டது.

இதுதொடர்பாக மத்திய அரசு எவ்வித நடவடிக்கையும் எடுக்கவில்லை. இந்நிலையில், நீதிமன்ற தீர்ப்பின்படி காவிரி மேலாண்மை வாரியம் அமைக்காத மத்திய அரசுமீது, உச்ச நீதிமன்றத்தில் தமிழக அரசு இன்று நீதிமன்ற அவமதிப்பு வழக்கு தொடர்ந்துள்ளது. முன்னதாக, ஸ்கீம் என்ற வார்த்தைக்கு அர்த்தம் கோரியும் தீர்ப்பு வெளியான பிப்ரவரி மாதம் 16-ம் தேதி முதல் 3 மாதம் அவகாசம் கோரியும் மத்திய அரசு உச்ச நீதிமன்றத்தில் இன்று மனுத்தாக்கல் செய்துள்ளது.

இந்நிலையில், காவிரி மேலாண்மை வாரியத்தை அமைக்காத மத்திய அரசைக் கண்டித்து சென்னை மெரினாவில் இளைஞர்கள், குடும்பத்துடன் கூடி போராட்டம் நடத்தத் தொடங்கியுள்ளனர். போராட்டத்தில் ஈடுபட்டுள்ளவர்கள் மத்திய அரசுக்கு எதிரான வாசகங்கள் அடங்கிய பதாகைகளைக் கையில் ஏந்தியுள்ளனர். ஜல்லிக்கட்டு போராட்டத்துக்குப் பின்னர், சென்னை மெரினா கடற்கரையில் போராட்டம் நடத்தத் தடை விதிக்கப்பட்டிருந்தது. இந்தநிலை யில், காவிரி மேலாண்மை வாரியத்தை அமைக்காத மத்திய அரசைக் கண்டித்து இளைஞர்கள் சென்னை மெரினா கடற்கரையில் கூடியுள்ள னர்.

`அமைத்திடு அமைத்திடு காவிரி மேலாண்மை வாரியம் அமைத்திடு, காவிரி மேலாண்மை வாரியம் அமைத்திடு வேளாண் நிலங்களை காத்திடு, பிச்சைக் கேட்கவில்லை உரிமையைத்தான் கேட்கிறோம், வாரியம் இல்லையா வரியும் இல்லை போன்ற வாசகங்கள் அடங்கிய பதாகைகளை ஏந்தியபடி போராட்டத்தில் ஈடுபட்டுள்ளனர். முன்னதாக, காவிரி மேலாண்மை வாரியத்துக்காகப் போராட்டம் நடத்த இளைஞர்கள் கூடுவதாகத் தகவல் வெளியானது. அந்தத் தகவலையடுத்து மெரினா கடற்கரையில் போலீஸ் பாதுகாப்புப் பலப்படுத்தப்பட்டிருந்தது குறிப்பிடத்தக்கது.


யுவனுக்காக அஞ்சலியுடன் இணையும் விஜய் சேதுபதி

இசையமைப்பாளர் யுவன் ஷங்கர் ராஜா தயாரிக்கும் படத்தில் விஜய் சேதுபதி - அஞ்சலி இருவரும் மீண்டும் ஜோடி சேரும் தகவல் வெளியாகியுள்ளது.

எஸ்.என்.ராஜராஜனின் 'கே புரொடக்ஷன்ஸ்' மற்றும் இசையமைப்பாளர் யுவன் சங்கர் ராஜாவின் 'ஒய் எஸ் ஆர் பிலிம்ஸ்' ஆகிய இரு நிறுவனங்கள் இணைந்து விஜய் சேதுபதி நடிக்கும் புதிய படத்தை தயாரிக்கிறார்கள். விஜய் சேதுபதியை வைத்து முன்னரே  ‘பண்ணையாரும் பத்மினியும்’ மற்றும் ‘சேது பதி’ ஆகிய இரு படங்களை இயக்கிய எஸ்.யு.அருண்குமார் இந்த புதிய படத்தினை இயக்க இருக்கிறார். இந்தப் படத்தில் விஜய் சேதுபதிக்கு ஜோடியாக அஞ்சலி நடிக்கிறார்.

இறைவி படத்திற்குப் பிறகு இவர்களிருவரும் ஜோடி சேர்ந்து நடிக்கும் இரண்டாவது படம் இதுவாகும். படத்தில் வில்லன் கதாபாத்திரத்தில் லிங்கா நடிக்கி றார். முக்கியமான ஒரு கதாப்பாத்திரத்தில் விவேக் பிரசன்னா நடிக்கிறார். இன்னும் பெயரிடப்படாத இந்த படத்திற்கு யுவன்சங்கர் ராஜா இசை யமைக்கிறார். இந்த படத்தின் துவக்க விழா நேற்று சென்னையில் நடைபெற்றது.   படத்தின் முதல் கட்ட படப்பிடிப்பு தென்காசி மற்றும் மலேசியாவில் நடைபெற உள்ளது என்று தயாரிப்பு வட்டாரங்கள் தெரிவிக்கின்றன.


நம் பிள்ளைகளைத் தமிழ்ப்பள்ளிக்கே அனுப்புவோம். தம் 3 வாரிசுகளையும் தமிழ்ப்பள்ளிக்கே அனுப்பி வைத்த பெற்றோர்.

“தமிழ் படித்து சாக வேண்டும்; என் சாம்பலிலும் தமிழ் மணம் வீச வேண்டும்”  எனும்  சிந்தனை நமது சமூகத்தி டமிருந்து விடுபட்டு  வருவதாகவே உணர  முடிகின்றது. கணிதமும் அறிவியலும்  ஆங்கிலத்தில் போதிக்கும் திட்டத்தால் தமிழ்ப்பள்ளிகளில் மாணவர்களின் எண்ணிக்கை  வெகுவாக  உயர்வு கண்டு  2009 -இல் சுமார் 110,000  மாணவர்கள் தமிழ்ப்பள்ளிகளில் பயின்று வந்தனர்.

எனினும், 2018-இல் தமிழ்ப்பள்ளிகளில் பயிலும் மாணவர்கள் எண்ணிக்கை 80,000 மட்டுமே. இரட்டை மொழித் திட்டத்தை (டி.எல்.பி.) தமிழ்ப்பள்ளிகளுக்கு சாதகமாக அமைய விடாமல் தடுக்கும் இயக்கத்தால் மாணவர்க ளின் எண்ணிக்கை மேலும்   சரிவடையும் என்பதை மறுக்க முடியாது.

தமிழ்ப்பள்ளிகளில் பயிலும் மாணவர்களின் கல்வி அடைவு நிலைக்கு எவ்விதமான  எதிர்மறைத் தாக்கமும் இல்லை என்பதை  உணர்வுப்பூர்வமாகக் கூறுகின்றனர் ஜொகூர், பாசீர் கூடாங்  பகுதியில்  வசித்து வரும் சுப்ரம ணியம் பழனிச்சாமி -  தமிழ்ச் செல்வி ஆறுமுகம்  தம்பதியர்.

சுப்பிரமணியம் பழனிசாமி லாயாங்-லாயாங் புக்கிட் பாடாக் தோட்டத்தைப்  பூர்வீகமாகக் கொண்டவர். தமிழ்ச்செல்வி ஆறுமுகம் உலுத்திராம், கிம் லோங் தோட்டத்தைப் பூர்வீகமாகக் கொண்டவர். தங்களின் கல்விப் பின்னணியே  தங்கள் மூன்று  வாரிசுகளையும் தமிழ்ப்பள்ளிக்கே அனுப்பும் முடிவினை   ஏற்படுத்தி யதாகக் கூறுகின்றனர் முன்னாள் ஆசிரியர்களான இத்தம்பதியர்.

இவர்களின் மூத்த வாரிசு திவ்யா   சுப்பிரமணியம், ஜொகூர், மாசாய்  தமிழ்ப்பள்ளியில் முதலாம்  ஆண்டு கல்வியைத் தொடங்கினார். பிறகு, படிவம் ஒன்று முதல் உயர்கல்வி வரை  பொந்தியான் மாரா இளநிலை அறி வியல்   கல்லூரியில் (MRSM, Pontian)  படிப்பை முடித்து, ஈப்போ குவெஸ்ட் அனைத்துலக பல்கலைக்க ழகத்தில் (Quest University)  மருத்துவத் துறையில் பட்டம் பெற்றுள்ளார். தற்போது  திவ்யா   சுப்ரமணியம்  சுல்தான் இஸ்மாயில்  மருத்துவமனையில்  பணியாற்றி வருகிறார்.

இரண்டாவது வாரிசு விக்னேஸ்வரன் சுப்ரமணியம், பாசீர்  கூடாங் தமிழ்ப்பள்ளியில்  ஆரம்பக் கல்வியைத் தொடங்கி, எஸ்.பி.எம். தேர்விற்குப் பின்னர் வாகனத்துறையில் உயர்கல்வி  பெற்றுள்ளார்.

இவர்களின்  மூன்றாவது  வாரிசு சங்கீதா சுப்ரமணியம். இவர் பாசீர் கூடாங் தமிழ்ப்பள்ளியில் பயின்று, நூசா டாமாய்   இடைநிலைப்பள்ளியில்  கல்வியை  முடித்து,  தற்போது ஏய்ம்ஸ்ட்  பல்கலைக்கழகத்தில்  (AIMST University) மருத்துவத்துறையில்  பயின்று வருகிறார்.

தந்தை சுப்ரமணியம் பழனிச்சாமி வர்த்தகத் துறையில் ஈடுபட்டு வருவதோடு சமூக நடவடிக்கைகளிலும் பங்கெடுத்து வரும் நிலையில், தமிழ்ப்பள்ளிகளில் கல்வியைத் தொடங்கியதால்தான் தனது  பிள்ளைகள் கல்வி அடைவு நிலையில் சாதனை படைத்துள்ளதாக  பெருமையாகக் கூறுகிறார்.

வாழ்வியல் தேவைகளுக்கு ஏற்ற மாற்றங்களை தமிழ்ப்பள்ளிகள் ஏற்றுக் கொள்ளாவிட்டால் பள்ளிகள் மட்டுமே பெயரளவில் எஞ்சியிருக்கும் என்பதைப் போராடுகின்றவர்கள் உணர்ந்து கொள்ள வேண்டும்.


இரு கொள்ளையர்கள் சுட்டுக் கொலை!

கோலாலம்பூர், பண்டார் பாரு செந்தூலில் நேற்று அதிகாலை 3.30 மணியளவில் நிகழ்ந்த துப்பாக்கிச் சூட்டு சம்பவத்தில் இரு கொள்ளையர்களை போலீசார் சுட்டுக் கொன்றனர். கோலாலம்பூர் காவல் நிலையத்தைச் சேர்ந்த தீவிர குற்றவியல் புலனாய்வு பிரிவினர் பண்டார் பாரு செந்தூலில் உள்ள மேம்பாட்டு இடத் திற்கு அருகில் ரோந்து பணியில் ஈடுபட்டுள்ளனர். அவ்வழியே இரு கார்களில் வந்தவர்களின் செயல் சந்தேகத்தை ஏற்படுத்தியதால் அக்கார்களை போலீஸ் அதிகாரிகள் சோதனையிடுவதற்காக நிறுத்த முயன்றுள்ளனர்.ஆனால் அவ்விரு கார்களும் இரு திசையில் பிரிந்து வேகமாகச் சென்றுள்ளன. போலீஸ் அதிகாரிகளும் இரு குழுவாக பிரிந்து கார்களை துரத்தியுள்ளனர். அதில் ஒரு காரை பண்டார் பாரு செந்தூல் பள்ளிவாசலுக்கு முன் போலீசார் மடக்கியுள்ளனர். இருந்தபோதும் அக்காரை ஓட்டி வந்த நபர் போலீஸ் காரை மோதியதுடன் போலீஸ் அதிகாரிகளை நோக்கி துப்பாக்கியால் சுட்டுள்ளார்.அதனால் தங்களின் பாதுகாப்புக் கருதி போலீஸ் அதிகாரிகளும் அந்நபரை நோக்கி சுட்டதில் அந்நபர் உடலில் துப்பாக்கித் தோட்டாக்கள் பாய்ந்து உயிரிழந்துள்ளார். சம்பவம் நிகழ்ந்த இடத்திலிருந்து சுமார் 7 கிலோ மீட்டரில் (ஜாலான் சிகாம்புட் பாலத்தில்) மற்றொரு காரில் தப்பிச் சென்ற ஆடவரை போலீசார் சுட்டு கொன்றதாக நேற்று காலை 10 மணியளவில் ஜாலான் சிகாம்புட்டில் நிகழ்ந்த செய்தியாளர் சந்திப்புக் கூட்டத்தில் கோலாலம்பூர் போலீஸ் படையின் துணைத் தலைவர் டத்தோ மஸ்லான் லாசிம் தெரிவித்தார். சுட்டுக் கொல்லப்பட்ட 26, 46 வயதுடைய ஆடவர்களின் மீது ஏற்கெனவே வீடு புகுந்து திருடுதல், போதைப்பொருள் விநியோகம், கொள்ளைச் சம்பவம், அபாயகர சுடும் ஆயுதங்கள் வைத்திருக்கும் பல குற்றப் பதிவுகள் உள்ளன. இரு கார்களை சோதனையிட்டதில் துப்பாக்கிகள், தோட்டாக்கள், 3 பாராங் கத் திகள், இரும்புகளை வெட்ட பயன்படுத்தப்படும் கருவிகள், கையுறை ஆகியவை பறிமுதல் செய்யப்பட்டதாக டத்தோ மஸ்லான் தெரிவித்தார்.


பிரதமர் இலாகாவில் முஸ்லிம் அல்லாத சிறப்புப் பிரிவு

கோலாலம்பூர்,

நாட்டின் பல்வேறு இனங்களிடையே சமத்துவம் மற்றும் பரஸ்பர புரிந்துணர்வு நிலவும் பொருட்டு, அவை மீதிலான கலந்துரையாடல்களை ஊக்கு விப்பதற்கு பிரதமர் துறை இலாகாவில் முஸ்லிம் அல்லாத சிறப்புப் பிரிவு ஒன்று அமைக்கப்படும்.சனிக்கிழமை இரவு தேசிய முன்னணி தேர்தல் கொள்கை அறிக்கையை அறிவித்தபோது பிரதமர் டத்தோஸ்ரீ நஜீப் துன் ரசாக் இதனைத் தெரிவித்தார்.பிரிம் உதவித் தொகையைப் பெறுவோரின் பிள்ளை கள் உயர்கல்விக் கழகங்களில் தங்கள் கல்வியைத் தொடரும்போது அவர்களுக்கு ஒரே தடவை உதவித் தொகையாக வெ.1,500 வழங்கப்படும்.

Read More: Malaysia Nanban Tamil Daily on 9.4.2018


தமிழக அமைச்சரவையில் அதிரடி மாற்றம்

சென்னை, டிச. 15-

தமிழக அமைச்சரவையில் 11 அமைச்சர்களின் இலாகாக்கள் மாற்றம் செய்யப்பட்டுள்ளன. கூட்டுறவுத்துறை அமைச்சராக இருந்த ஐ. பெரியசாமிக்கு ஊரக வளர்ச்சித்துறை ஒதுக்கப்பட்டுள்ளது. சேகர்பாவுவிற்கு கூடுதலாக சென்னை பெருநகர வளர்ச்சிக்குழுமம் ஒப்படைக்கப்பட்டுள்ளது.

தமிழக அமைச்சர்கள் 34 பேர் ஏற்கெனவே உள்ள நிலையில் 35ஆவது அமைச்சராக உதயநிதி ஸ்டாலின் நேற்று பொறுப்பேற்றுக் கொண்டார். இந்த சூழலில் தமிழக அமைச்சர்கள் 10 பேரின் இலாகாக்கள் மாற்றப்பட்டுள்ளன. சிலருக்குக் கூடுதல் துறைகள் ஒதுக்கப்பட்டுள்ளன. பெரியகருப்பனுக்கு கூட்டுறவுத்துறை ஒதுக்கப்பட்டுள்ளது. கூட்டுறவுத்துறை அமைச்சராக இருந்த ஐ. பெரியசாமி ஊரக வளர்ச்சித்துறை அமைச்சராக மாற்றம் செய்யப்பட்டுள்ளார். வனத்துறை அமைச்சர் ராமச்சந்திரனுக்கு சுற்றுலாத்துறையும் சுற்றுலா துறை அமைச்சராக இருந்த மதிவேந்தனுக்கு வனத்துறையும் ஒதுக்கப்பட்டுள்ளது. வீட்டுவசதித்துறை அமைச்சராக இருந்து முத்துச்சாமிக்கு கூடுதலாக சில துறைகள் ஒதுக்கீடு செய்யப்பட்டுள்ளன.

அமைச்சராக பதவியேற்ற உதயநிதி ஸ்டாலினுக்கு இளைஞர் நலன் மற்றும் விளையாட்டு மேம்பாட்டுத்துறை சிறப்பு அமலாக்கத்துறை ஒதுக்கீடு. அமைச்சர் பெரியகருப்பனுக்கு கூட்டுறவுத்துறை ஒதுக்கீடு வனத்துறை அமைச்சராக இருந்த ராமச்சந்திரனுக்கு சுற்றுலாத்துறை ஒதுக்கீடு பிற்படுத்தப்பட்டோர் நலத்துறை அமைச்சராக இருக்கும் ராஜகண்ணப்பனுக்கு கதர் மற்றும் கிராம தொழில் வாரியம், சீர்மரபினர் துறைகள் ஒதுக்கீடு செய்யப்பட்டுள்ளன. கூட்டுறவுத் துறை அமைச்சராக இருந்த ஐ.பெரியசாமி, ஊரக வளர்ச்சித் துறை அமைச்சராக நியமனம். சுற்றுலாத்துறை அமைச்சராக இருந்த மதிவேந்தனுக்கு வனத்துறை ஒதுக்கீடு.

விளையாட்டுத்துறை அமைச்சராக இருந்த மெய்யநாதன், சுற்றுசூழல் துறையை தொடர்ந்து கவனிப்பார் அமைச்சர் சேகர் பாபுவுக்கு கூடுதலாக சென்னை பெருநகர வளர்ச்சிக்குழுமத்துறை ஒதுக்கீடு அமைச்சர் எஸ்.முத்துசாமிக்கு வீட்டுவசதி, நகர்ப்புற மேம்பாட்டுத்துறை ஒதுக்கீடு. அமைச்சர் ஆர். காந்திக்கு கைத்தறி, ஜவுளித்துறை ஒதுக்கீடு செய்யப்பட்டுள்ளது. அமைச்சர் ஐ.பெரியசாமி வசம் இருந்த புள்ளியியல் துறை பழனிவேல் தியாகராஜனுக்கு கூடுதலாக ஒதுக்கீடு செய்யப்பட்டுள்ளது.


இந்தியா -பாகிஸ்தான் போர் வெடிக்கும் அபாயம்

புதுடில்லி,

காதலர்  தினத்தன்று இந்தியாவின் காஷ்மீர் எல்லைக்காவல் படையினர் மீது பாகிஸ்தான்  மேற்கொண்ட பயங்கரவாத தாக்குதலைத் தொடர்ந்து அவ்விரு அணுசக்தி நாடுகளுக்கும் இடையே பதற்ற நிலை உச்சத்தை எட்டிய வேளையில், தனது வான்வெளியில்  இரண்டு இந்திய ஜெட்  விமானங்களை சுட்டு வீழ்த்தியதாக பாகிஸ்தான் கூறியுள்ள அதே சமயம், இந்தியா அதனை நிராகரித்து பாகிஸ்தான் போர்  விமானம் ஒன்றை, தாங்கள் வீழ்த்தி யிருப்பதாக அறிவித்துள்ளது.

Read More: Malaysia Nanban Tamil Daily on 28.2.2019


பாதிக்கப்பட்ட ஈழத்தமிழர்களுக்கு இன்னும்  நீதி கிடைக்கவில்லை

கொழும்பு,

இலங்கையில் 1983ஆம் ஆண்டில் இருந்து தமிழ் ஈழம் என்ற பெயரில் தனிநாடு கேட்டு ஆயுத போராட்டங்கள் தொடங்கின. இதில் 2007ஆம் ஆண்டு வரை 70 ஆயிரம் பேர் கொல்லப்பட்டனர். விடுதலைப் புலிகளை ஒழிப்பதாகக் கூறி இலங்கை அரசு நடத்திய தாக்குதலில் அப்பாவி மக்களும் பலி யானார்கள்.

2009ஆம் ஆண்டு இலங்கை ராணுவத்துக்கும் விடுதலைப்புலிகளுக்கும் இடையேயான போர் உச்சகட்டத்தை அடைந்தது. இலங்கை ராணுவம் நடத்திய ஏவுகணை தாக்குதல் மற்றும் விமானங்களில் இருந்து வீசிய கொத்துக்குண்டுகளால் அப்பாவி பொதுமக்கள் கொன்று குவிக்கப்பட்டனர். இதில் பெண்களும் குழந்தைகளும் கூட தப்பவில்லை.

இலங்கை போரை நிறுத்த வேண்டும் என்று தமிழகத்தில் போராட்டங்கள் வெடித்தன. உலக நாடுகளில் உள்ள தமிழர்களும் இலங்கை போரை முடிவுக்கு கொண்டு வர வேண்டும் என்று வேண்டுகோள் விடுத்தனர். அப்போது இலங்கைக்கு விஜயம் செய்த உலக செஞ்சிலுவை சங்க தெற்காசிய பொறுப்பு அதிகாரி, தனது சேவை காலத்தில் தான் கண்ட மிகமோசமான நரகம் இது என்று கூறும் அளவில் இந்த போர்க்காட்சிகள் இருந்தன.

இறுதியாக 2009ஆம் ஆண்டு மே 18ஆம் தேதி விடுதலைப்புலிகளின் தலைவர் பிரபாகரனை கொன்றுவிட்டதாக இலங்கை அரசு அறிவித்தது. இதைத்தொடர்ந்து போரும் முடிவுக்கு வந்தது. 30 ஆண்டுகளுக்கும் மேலாக நடைபெற்று வந்த இந்த போரில் குறைந்தபட்சம் ஒரு லட்சம் பேர் கொல்லப்பட்டனர். பல ஆயிரக்கணக்கானவர்கள் காணாமல் போயுள்ளனர். இறுதிக்கட்ட போரில் இலங்கை ராணுவத்தினரின் கண்மூடித்தனமான தாக்கு தலால் 40 ஆயிரம் தமிழர்கள் கொல்லப்பட்டதாக ஐ.நா. அறிக்கை தெரிவித்தது.

இலங்கையின் போர்க்குற்றங்கள் மற்றும் மனித உரிமை மீறல்கள் குறித்து சர்வதேச விசாரணை நடத்தி பாதிக்கப்பட்ட ஈழத்தமிழர்களுக்கு நீதி வழங்க வேண்டும் என்று உலக தமிழர்கள் குரல் கொடுத்தனர். ஐ.நா. கலப்பு விசாரணைக்கு பரிந்துரை செய்ததை முதலில் ஏற்றுக்கொண்ட இலங்கை அரசு பின்னர் மறுத்துவிட்டது.

போர் நிறைவு பெற்று 10 ஆண்டு ஆகியும் இன்னும் பாதிக்கப்பட்டவர்களுக்கு இலங்கை அரசு நீதி வழங்கவில்லை என்று மனித உரிமை அமைப்புகள் குற்றம் சாட்டியுள்ளன. மனித உரிமை அமைப்பின் தெற்காசிய இயக்குநர் மீனாட்சி கங்குலி விளக்கமளித்துள்ளார். இலங்கை போர் நிறைவுபெற்றது, அந்நாட்டுக்கு சிதைந்த உயிர்கள் மற்றும் சமுதாயத்தை மறுகட்டமைப்பது மட்டுமின்றி உரிமைகள், சட்டத்தின் ஆட்சி ஆகியவற்றுக்கு உள்ள மரி யாதையையும் மறுகட்டமைக்க ஒரு வாய்ப்பு வழங்கப்பட்டது.

ஆனால், இந்த வாய்ப்பை இலங்கை அரசு வீணாக்கிவிட்டது. இருபக்கமும் நடைபெற்ற வன்முறைகள் பற்றி விசாரணை நடத்தவும் போர்க்குற்றங்க ளுக்கு காரணமானவர்கள் மீது நடவடிக்கை எடுக்கவும் பாதிக்கப்பட்டவர்களுக்கு நியாயம் மற்றும் இழப்பீடு வழங்கவும் தவறிவிட்டது என அவர் கூறி யுள்ளார்.


மென்செஸ்டர் வெடிகுண்டுத் தாக்கல்

கோலாலம்பூர் மென்செஸ்டர் வெடிகுண்டு சம்பவத்தைத் தொடர்ந்து மூன்று மலேசிய மாணவர்கள் கைதாகியுள்ளனர். எனினும் இவர்களிடமிருந்தது வாக்குமூலம் பெற்ற பிறகு பிரிட்டிஷ் அதிகாரிகள் இவர்களை விடுவித்துள்ளதாக துணை வெளிவிவகார அமைச்சர் ரீசால் மெரிகான் ஓர் அறிக்கையில் தெரிவித் துள்ளார். இந்த மூவரும் தங்கியிருந்த வாடகை வீட்டில் கைது செய்யப் பட்டனர். வெடிகுண்டு சம்பவம் தொடர்பில் இவர்கள் கைது செய்யப்பட்டதாக நம்பப்படுகி றது. இந்த மூன்று மாணவர்களில் இருவரை தமக்கு தனிப்பட்ட முறையில் நன்கு தெரியும் என்று துணை வெளிவிவகார அமைச்சர் ரீசால் மெரிகான் தெரிவித்தார். இவ்வாண்டு தொடக்கத்தில் மென்செஸ்டரில் நிகழ்ந்த நிகழ்ச் சியில் இவர்கள் இருவரையும் நான் பார்த்திருக்கிறேன். மூன்று மாணவர்களுக்கும் உதவி நல்கிய லண்டனில் உள்ள மலேசிய தூதரகத்திற்கு நான் நன்றியினை தெரிவித்துக் கொள்கிறேன். மென்செஸ்டரில் உள்ள மலேசிய மாணவர்கள் மலேசிய தூதரகத்துடன் தொடர்பு கொண்டிருக்க வேண்டும். அவ்வப்போது பிரிட்டன் அரசாங்கம் பாதுகாப்பு சம்பந்தமாக விடுக்கும் உத்தரவுகளை இவர்கள் தெரிந்து வைத்திருக்க வேண்டும் என்று துணை வெளிவிவகார அமைச்சர் ரீசால் மெரிகான் வேண்டுகோள் விடுத்துள்ளார்.மென்செஸ்டர் போலீசார் தங்களை மூன்றரை மணி நேரத்திற்கும் மேலாக விசாரணை செய்ததாக இந்த மூவரும் தெரி வித்தனர். இரண்டு மாணவர்களில் ஒருவர் அரிப் பர்ஹான். மற்றொருவர் முகமது ஹெல்மி. மூன்றாவது மாணவரின் விவரம் தெரியவில்லை. சம்பந்தப்பட்ட இரண்டு மலேசிய மாணவர்கள் மென்செஸ்டர் பல்கலைக் கழகத்தில் மருத்துவம் பயில்கின்றனர். மென்செஸ்டர் வெடிகுண்டு சம்பவத் தினால் 22 பேர் உயிரிழந்துள்ளனர் என்று இதற்கு முன்பு தெரிவிக்கப்பட்டது.


பெட்டாலிங்ஜெயா சிலாங்கூர் மாநில போலீஸ் தலைமையகத்தில் 22 பேருக்கு பதவி உயர்வு வழங்கும் வைபவம் நடைபெற்றது. இதில் இன்ஸ்பெக்டர் அமுதா காளிமுத்து ஏஎஸ்பியாக பதவி உயர்த்தப்பட்டார். இன்ஸ்பெக்டர் ராஜன் ஏஎஸ்பியாக பதவி உயர்வு பெற்றார். கார்ப்பரல் நிலையிலிருந்து சார்ஜனாக பதவி உயர்வு பெற்ற வர்களில் 213 பேர். 173 பேருக்கு சிறந்த சேவைக்கான பதக்கம் வழங்கப்பட்டது. ஆகமொத்தம் இந்த வைபவத்தில் 406 பேருக்கு சிறப்பு செய்வதாக இந்நிகழ்ச்சி அமைந்தது. காவல் துறை பணி என்பது மக்களுக்காக அர்ப்பணிக்க கூடிய ஒரு பணி என்று சிலாங்கூர் மாநில போலீஸ் தலைவர் டத்தோஸ்ரீ அப்துல் சாமா தெரிவித்தார். சிறப்பாகவும் அயராது பணிபுரிபவர்களுக்கு நிச்சயம் காலப்போக்கில் அங்கீகாரம் கிட்டும்.


சபரிமலைக்கு வரும் ஐய்யப்ப பக்கர்களுக்கு முக்கிய அறிவிப்பு!

கேரளாவில் பெய்த கன மழையால் பல மாவட்டங்கள் பெரிதும் பாதிக்கப்பட்டன. அது போல் பம்பை மற்றும் சபரிமலை சன்னிதானமும் வெள்ளத்தால் பெரிதும் பாதிக்கப்பட்டுள்ளதை கேரளா  அரசும் தேவஸ்தானமும் இணைந்து மீட்பு பணியில் ஈடுபட்டு வருகிறார்கள்.

இந்த நிலையில் புரட்டாசி மாதம் எப்பொழுதும் சன்னிதானம் திறந்து இருக்கும். அதற்காக ஐய்யப்ப பக்தர்களும் மாலை போட்டு ஐய்யப்பனை தரிசிக்க வருவது வழக்கம்  அதுபோல்  இந்த புராட்டாசிக்கு ஐய்யப்ப பக்தர்கள் வர இருப்பதால் சன்னிதானத்தில் உள்ள தேவஸ்தானத்திலிருந்து ஐய்யப்ப பக்த ர்கள் கடைபிடிக்க வேண்டிய முக்கிய அறிவிப்புகளையும் வெளியிட்டு இருக்கிறார்கள்.அதை பக்தர்கள் கடை பிடித்து கொண்டு ஐய்யப்பனை தரிசிக்க வருமாறு கேட்டுக் கொள்கிறார்கள்.

அதாவது ஐய்யப்பனை தரிக்க வரும் பக்தர்கள் தனியார் வாகனங்களில் வந்தால் நிலக்கல் வரை மட்டுமே அனுமதிக்கப்படும்.அதுபோல் நிலக்கல்-பம்பா கே.எஸ்.ஆர்.டி.சி பேருந்துகள் கிடைக்கும்.  நிலக்கல்லிலேயே பம்பா வரை போய் வர கூப்பன்கள் வாங்க வேண்டும்.பேருந்தில் நடத்துநர் கிடையாது.  அதன் பின் பம்பை வந்தடைந்தபின் த்ரிவேணி பாலம் மற்றும் அய்யப்பன் பாலம் வழியாக சர்வீஸ் சாலை அடைய வேண்டும்.

அங்கிருந்து ஆஸ்பத்திரி வழியாக கணபதி கோவில் வந்தடைய வேண்டும்.   பம்பையாற்றின் மேலான நடை பாலம் மூடப்பட்டுள்ளது. அதனால்   த்ரி வேணிமுதல் ஆராட்டுக்கடவு வரை அதிக இடங்களில் மண்சரிவும் ஏற்பட்டுள்ளது மற்றும் மண் ஈரமாக உள்ளதால் பதக்தர்கள் யாரும் மண்ணில் இறங்கி நடக்கக் கூடாது.

பம்பையில் ஒரு பக்கம் குளிக்க வசதி செய்யப்பட்டுள்ளது. பக்தர்கள் தங்கள் முறை வரும் வரை காத்திருக்க வேண்டும். வேறு எங்கும் ஆற்றில் இறங்கக் கூடாது. பக்தர்கள் அங்கிருக்கும் செக்யுரிட்டிகள்  கூறும் விதி முறைகளை பின்பற்ற வேண்டும்.  பம்பா போலீஸ் ஸ்டேஷன் எதிர்ப்புறம் உள்ள ஹில்டாப் பார்க்கிங் பழுதடைந்துள்ளது. அங்கு யாரும் செல்லக்கூடாது .

பம்பா பெட்ரோல் பங்க் பக்கத்தில் உள்ள சுவர் த்ரிவேணி முதல் ஆராட்டுக்கடவு வரை இடிந்துள்ளது.  யாரும் இவ்விடங்களுக்குச் செல்லக்கூடாது.     நிறைய பாம்புகள் உள்ளன.  முக்கியமாக காட்டுப்பகுதியில் ஜாக்கிரதையாக இருக்கவும். இல்லை என்றால்  பாம்புகள் மூலம் பக்தர்கள்  உயிருக்கு கூட ஆபத்து ஏற்படும்.

தடை விதிக்கப்பட்டுள்ள   பகுதிக்கு யாரும் செல்லக்கூடாது.   குடி நீர் எடுத்துச் செல்லவும்.ப்ளாஸ்டிக் பாட்டில் தவிர்க்கவும். பம்பையில் ப்ளாஸ்டிக் தடைசெய்யப் பட்டுள்ளது.   இருமுடியில் ப்ளாஸ்டிக் பொருட்கள் தடை செய்யப்பட்டுள்ளது.சாப்பாடு மற்றும் உணவு வகைகள் நிலக்கல்லில் கிடை க்கும்.  தங்களுக்கு வேண்டிய உணவை தாங்கள் எடுத்துச் செல்லலாம்.

வெள்ளத்தினால் நீரின் ஆதாரங்கள் மூடப்பட்டுள்ளது. இதனால் நீர் பற்றாக்குறை உள்ளது. பக்தர்கள் குறைந்த அளவு நீர் உபயோகப் படுத்த வேண்டும். வீணாக்கக் கூடாது.   நிலக்கல்லில் பயோ டாய்லெட்டில் உள்ளன.   பழைய டாய்லெட்டுகள் வெள்ளத்தால் பாதிக்கப்பட்டதால் உபயோகிக்க முடியாது. நிலக்கல் தாண்டி டாய்லெட் வசதிகள் குறைவு. இதை எல்லாம் பக்தர்கள் கடைபிடித்து  வந்து  ஐய்யப்பனை தரிசித்து விட்டு பக்தர்கள் செல்ல வேண்டும்.


நேரத்திற்கு ஒரு பெயர், நாளுக்கு ஒரு பட்டியல், குழப்பத்தில் மஇகா

(ராஜேஸ்வரி கணேசன் / பெருஜி பெருமாள்)

கோலாலம்பூர், ஏப். 12-

வேட்புமனு தாக்கல் மற்றும் பொதுத்தேர்தலுக்கான தேதி அறிவிக் கப்பட்டுள்ள வேளையில், ம.இ.கா. சார்பாக சமர்ப்பிக் கப்பட்டுள்ள வேட்பாளர் பட்டியலில் தேசிய முன்னணி தலைமைத்துவத்திற்கு இன்னமும் மனநிறைவு ஏற்படவில்லை. பட்டியலில் தினசரி மாற்றங்கள் இருந்துகொண்டே இருப்ப தாக ம.இ.கா. தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் நேற்று கோடிகாட்டினார்.ம.இ.கா. தலைமைத்துவம் பட்டியலை உறுதி செய்து சமர்ப்பித்து விட்டாலும், தேசிய முன்னணி தலைமைத்துவம் பல கோணங்களில் இன்னமும் பரிசீலனை செய்து வருவதாக அவர் சொன்னார்.

Read More: Malaysia Nanban Tamil Daily on 12.4.2018


அரசியல் நடவடிக்கைகள் மீது அதிருப்தி ஏற்பட்டுள்ளது

தனக்கு அரசியல் நடவடிக்கைகள் மீது அதிருப்தி ஏற்பட்டுள்ளதாக பாராளுமன்ற உறுப்பினர் ஹிருணிகா பிரேமசந்திர தெரிவித்துள்ளார். சிங்கள ஊடகம் ஒன்றுக்கு வழங்கிய நேர்காணலிலேயே அவர் இதனைத் தெரிவித்துள்ளார். அத்துடன் தற்போது நீதிமன்றில் முன்னெடுக்கப்பட்டு வரும் இளைஞர் கடத்தல் தொடர்பான வழக்கு தொடர்பில் கருத்து தெரிவித்த அவர், இந்த விடயம் தன்னை அறியாமல் இடம்பெற்ற ஒன்றெனவும் குறிப்பிட்டுள்ளார். இந்த சம்பவத்தை அடுத்து அரசியல் நடவடிக்கைகள் மீது வெறுப்பு ஏற்பட்டுள்ளதாகவும், அரசியலுக்கு வராமல் தனது தொழிலையே செய்து கொண்டிருக்கலாம் என எண்ணத் தோன்றுவதாகவும் ஹிருணிகா தெரிவித்துள்ளார். எனினும் எந்தவொரு சந்தர்ப்பத்திலும் அரசியல் வாழ்வுக்கு முற்றுப்புள்ளி வைக்கமாட்டேன் எனவும் தெரிவித்துள்ளார். தான் ஒரு பெண் அரசியல்வாதியாக இருப்பதால் பலரும் தமது குடும்ப பிரச்சினைகள் தொடர்பில் தீர்வுகளை கோரி தம்மிடம் வருவதாகவும், அவ்வாறானதொரு சம்பவமே குறித்த இளைஞர் விடயம் என்றும் ஹிருணிகா குறிப்பிட்டுள்ளார். மேலும் குறித்த வாகனம் இதுவரை தன்னுடையது அல்லவென எந்தவொரு சந்தர்ப்பத்திலும் தான் மறுக்கவில்லை என தெரிவித்துள்ள ஹிருணிகா, குறித்த வாகனமானது தானும், தன்னுடைய கணவரும் முதன் முதலில் வாங்கிய வாகனம் என்றும் குறிப்பிட்டுள்ளார். இந்த சம்பவம் தொடர்பில் ஓர் ஊடகம் தனக்கு எதிராக மிகவும் தரக்குறைவான செய்திகளை அன்று முதல் இன்று வரை வெளியிட்டு வருவதாகவும், குறித்த சம்பவத்துடன் தொடர்புடைய இளைஞனின் கருத்துக்களை கேட்டு குறித்த ஊடகம் அதனை திரிபுபடுத்தி வெளியிட்டுள்ளதாகவும் ஹிருணிகா சுட்டிக்காட்டியுள்ளார்.


ஜப்பானில் பேட்மின்டன் பயிற்சி

வரும் நவம்பர் மாதம் ஜப்பானில் நடைபெறும் பேட்மிண்டன் பயிற்சிக்காக கூலிம் தமிழ்ப்பள்ளியைச் சேர்ந்த ஆறாம் வகுப்பு மாணவர் வி.பூபதி தேர்ந்தெடுக்கப்பட்டுள்ளார். நாடு தழுவிய அளவில் நடத்தப்பட்ட தேர்வின் முடிவில் அந்த வாய்ப்பைப் பெற்ற ஒரே இந்திய மாணவர் என்ற பெருமையைப் பெற்றார் பூபதி. வரும் நவம்பர் 19 ஆம் தேதி முதல் 30ஆம் தேதி வரை இந்தப் பயிற்சி தோக்கியோவில் நடைபெறவுள்ளது. மலேசியாவிலிருந்து 10 வயது முதல் 12 வயது வரையிலான இளம் பேட்மிண்டன் வீரர்கள் 30 பேரை இதற்காக தேர்வு செய்யும் பணி மேற்கொள்ளப்பட்டது. நாடு தழுவிய அளவில் நடந்த இந்தத் தேர்வில் 3,000 பேர் பங்கேற்றனர். அவர்களில் சிறந்த ஆட்டக்காரர்கள் 30 பேர் தேர்ந்தெடு க்கப்பட்டனர். அந்த 30 பேரில் ஒருவராக ஜப்பானுக்குச் செல்லும் வாய்ப்பைப் பெற்றார் பூபதி. இந்த இளம் வீரர்களின் தேர்வுக் குழுவில் இடம்பெற்றிருந்த முன்னாள் தேசிய பேட்மிண்டன் வீரரான வோங் சூன் ஹான், ஜப்பான் பயிற்சி செல்லும் சிறந்த வீரருக்குரிய தேர்வுச் சான்றிதழைப் பூபதிக்கு வழங்கினார். இதனிடையே இந்தத் தேர்வில் வென்ற பூபதிக்கு, இளைஞர் மற்றும் விளையாட்டுத்துறை துணையமைச்சர் டத்தோ சரவணன் தம்முடைய நல்வாழ்த்துகளைத் தெரிவித்துக் கொண்டார். இந்தத் தகவலை அறிந்த பேட்மிண்டன் உள்ளிட்ட பல்வேறு விளையாட்டுத்துறைகளைச் சேர்ந்த பலரும் பூபதிக்கு தங்களின் பாராட்டுதலையும் வாழ்த்துகளையும் கூறிக் கொண்டனர் என்பது குறிப்பிடத்தக்கது.


பேச்சுவார்த்தையில் உடன்பாடு; கேளிக்கை வரி வசூலிப்பது தற்காலிகமாக நிறுத்திவைப்பு

சென்னை, கேளிக்கை வரி பிரச்சினை தொடர்பாக முதல்-அமைச்சர் மற்றும் அமைச்சர்களை திரையுலகினர் பல கட்டங்களாக சந்தித்து பேச்சுவார்த்தை நடத்தி தங்கள் கோரிக்கையை வற்புறுத்தி வந்தனர். நேற்று 4-வது நாளாக இந்த போராட்டம் நீடித்தது. நேற்று மாலை மீண்டும் அமைச்சர்கள் மற்றும் அதிகாரி களை திரையுலகினர் சந்தித்து பேசினார்கள். இந்த பேச்சுவார்த்தையில் உடன்பாடு ஏற்பட்டது. இதைத்தொடர்ந்து போராட்டத்தை வாபஸ் பெறுவதாக திரையரங்கு உரிமையாளர்கள் அறிவித்தனர். பின்னர் நிருபர்கள் கேட்ட கேள்விகளும், அவற்றுக்கு அவர் அளித்த பதில்களும் வருமாறு:- கேள்வி:- புதிய குழுவில் எத்தனை உறுப்பினர்கள் இடம்பெறுவார்கள்? பதில்:- எங்கள் தரப்பில் 8 பேர் குழுவில் இருப்பார்கள். அரசு தரப்பில் எத்தனை பேர் இருப்பார்கள் என்று தெரியவில்லை. கேள்வி:- நாளை சினிமா டிக்கெட் கட்டணத்தில் மாற்றம் இருக்குமா? பதில்:- எப்போதும் இருக்கிற கட்டணம்தான் நாளையும் வசூலிக்கப்படும். கேள்வி:-டிக்கெட் கட்டணம் உயர்த்தப்படும் என்று ஏற்கனவே கூறி இருந்தீர்களே? பதில்:- ஏற்கனவே உள்ள டிக்கெட் கட்டணத்துடன் ஜி.எஸ்.டி வரி (சரக்கு, சேவை வரி) சேர்த்து வசூலிக்கப்படும். கேள்வி:- மல்டிபிளக்ஸ் தியேட்டர்களில் வசூலிக்கப்படும் ரூ.120 கட்டணத்துக்கு கூடுதலாக எவ்வளவு செலுத்த வேண்டும்? பதில்:- கூடுதலாக 28 சதவீதம் ஜி.எஸ்.டி வரி செலுத்த வேண்டும். கேள்வி:-கேளிக்கை வரியில் மாற்றம் இருக்கும் என்று எதிர்பார்க்கிறீர்களா? பதில்:- கேளிக்கை வரி வேண்டாம் என்று சொல்லி இருக்கிறோம். குழுவில் விவாதித்து நல்ல முடிவு எடுப்பதாக அரசு தரப்பில் தெரிவிக்கப்பட்டு உள் ளது. இவ்வாறு அவர் கூறினார். சினிமா டிக்கெட்டுகள் மீதான 30 சதவீத கேளிக்கை வரி விதிப்பு பற்றி முடிவு செய்ய குழு அமைக்கப்பட்டு இருப்பதால், அந்த வரி வசூலிப்பது தற் காலிகமாக நிறுத்தி வைக்கப்பட்டு உள்ளது.


இது தெய்வீக காதல்: மரணபடுக்கையில் காதலியை திருமணம் செய்த காதலன்

அமெரிக்காவில் புற்றுநோயால் மரணப்படுக்கையில் இருக்கும் காதலியை காதலன் திருமணம் செய்து கொண்டுள்ளார். அமெரிக்காவின் டென்னஸ்ஸி மாகாணத்தை சேர்ந்தவர் ரொண்டா பெவன்ஸ் (28), இவர் தனது சிறுவயது நண்பரான மாட் மகெர் என்பவரை காதலித்து வந்தார். இந்நிலையில் ரொண்டாவுக்கு திடீரென உடல்நலக்குறைவு ஏற்பட்டது. அதன்பின் அது புற்றுநோய் என தெரியவந்தது. நோய் கடுமையடைந்து ரொண்டா கடந்த வாரம் மருத்துவமனையின் தீவிர சிகிச்சை பிரிவுக்கு மாற்றப்பட்டார். மேலும் ரொண்டா சில நாட்கள் மட்டுமே உயிரோடு இருப்பார் என மருத்துவர்கள் கூறிவிட்டனர். இதையடுத்து அவரின் கடைசி ஆசையை தெரிந்து கொண்ட அவரின் தோழி, காதலனுடன் திருமணம் செய்து வைத் துள்ளார். ரொண்டாவை அவரின் வீட்டுக்கு அழைத்து சென்று, மத போதகர் மற்றும் நெருங்கிய நண்பர்களின் முன்னிலையில் அவர் படுத்திருந்த நிலையில் அவருக்கும் மகெருக்கும் திருமணம் நடைபெற்றது. திருமணம் நடந்ததும் ரொண்டாவின் கண்களில் ஆனந்த கண்ணீர் வழிந்தது. ரொண்டா இன்னும் எத்தனை நாள் உயிரோடிருப்பார் என்று தெரியாது. ஆனால், அவளுக்கு அழகான விழிகள் உள்ளன என்று கண்ணீருடன் மாட் மகெர் கூறியுள்ளார்.